دەزگای ئیهۆ-ئەبرار لە دیاربەکر گۆشتی قوربانی دابەش کرد\nدەزگای ئیهۆ-ئەبرار لە دیاربەکر گۆشتی قوربانی دابەش کرد\nبه رواری داگرتن : 2019-08-14 20:58\nدیاربەكر - دەزگای خێرخوازی نێونەتەوەیی ئیهۆ-ئەبرار لە دیاربەکر گۆشتی قوربانی بە سەر هەژار و فەقیرەکان دابەش کرد.\nلە ڕاگەیەندراوێک هاتوە، دەزگای خێرخوازی نێونەتەوەیی ئیهۆ-ئەبرار لە دیاربەکر گۆشتی قوربانی بە سەر هەژار و فەقیرەکان دابەش کرد.\nعبدالقادر ئاکگۆنول نوێنەری دەزگاکە سەبارەت بە چالاکیەکانیان باسی لەوە کرد: ئێمە ئێستا گۆشتی ئەو قوربانیانە دابەش دەکەین کە بە وەکالەتی خێرخوازەکان دەزگاکەمان سەربڕی بوو. خودا خێری تەواوی خێرخوازەکان قبول بکات. ئێمە بەردەوام دەبین لە دابەش کردنی گۆشتی قوربانی بە سەر ئەو کەسانەی پێشتر دەست نیشان کرابوون. (İLKHA)\nبليته كان ئیهۆ-ئەبرار هەژار گۆشتی قوربانی دیاربەکر


فیلمۆگرافیی کریستۆفەر نۆلان\nنەزمی کرک لە دایکبووی ١٩٧٦ لە ئامەد. نەزمی بەشی شانۆ و سەمای لە سەنتەری کەلتووری میزۆپۆتامیا لە لقی ئامەد تەواوکردووە، لەو ماوەیە بەشداری لە چەندین کار و چالاکی شانۆیی کردووە. بەھۆی چالاکییەکانییەوە چەندجارێک گیراوە. دواتر لە ساڵی ١٩٩٦ چووەتە ئەس ...\nلەیلا عەتار ھالە ئەیلا ڕیم ئەسەدی، دیزاینەری جلوبەرگ جەنان عانی فریال ئەدھەمی، ھونەرمەند، بەرھەمھێنەری خشل، بەرھەمھێنەر و دیزاینەری جلو بەرگ، بەھرە لە کاری چنین و دارتاشی و کارە مێژوویەکانەکان ڕیم قازی نەجیبە ئەحمەد، شاعیر کەژاڵ ئەحمەد، شاعیر\nکریش فیلمێکی سوپەرھێرۆی ھیندیی ساڵی ٢٠٠٦، دەرھێنان و بەرھەمھێنان و نووسینی ڕاکیش رۆشانە. ئەستێرەکانی فیلم ھریتیک ڕۆشەن، پریانکا چۆپرا، نەسرەدین شا، ڕۆڵی سەرەکییان لە فیلمەکە ھەیە، لەکاتێکدا مانینی میشرا، ئەرکانا پوران سینگ، شارات ساکسینا، تەنھا پ ...\nپەیکەری دڵ فیلمێکی ئەوینی، درامایی، و مۆسیقایی کوردییە. لە دەرھێنانی شوان عەتووف، کە یەکەم جارە کاری دەرھێنان بۆ فیلمێکی درێژ بکات. لەفیلمەکە ھەریەکە لە ھەڵوێست محەممەد ، نزار سەلامی، ڕێشان حەمۆ، نارین ئالان و حەمە عەلی خان ڕۆڵی سەرەکی دەگێڕن. فی ...\nتەختەڕەش فیلمێکی ئێرانییە بە زمانی کوردی، بە دەرھێنەری سەمیرا مەخمەڵباف. ئەم فیلمە چیرۆکی تێکۆشانی مامۆستایەکە کە تێدەکۆشێ مێرمنداڵە قاچاخفرۆشەکانی سەر سنووری ئێران و عێراق و ئەوداڵەکانی بۆمبەبارانی کیمیایی ھەڵەبجە فێری خوێندن و نووسین بکات.\nکوێستانی قەندیل فیلمێکی دەرھێنەری کورد تەھا کەریمییە و بەرھەمی ساڵی ٢٠١٠یە. ئەم فیلمە درێژەدرامایە و یەکەمین فیلمی درێژی تەھا کەریمییە و دژی ئەو توندوتیژییە دەوەستێتەوە کە لە چیاکانی قەندیلدا تا ئەوپەڕی دەمارگیری لە خۆ گرتووە. فیلمەکە لە چەندین ف ...\nھەڵکەوت مستەفا دەرھێنەری سینەمایی کورد-نەرویژییە. لە ساڵی ٢٠٠٠، بەھۆی چالاکییەکانی باوکییەوە لەدژی ڕژێمی بەعس ئەوا وەک پەنابەر چوونەتە نەرویژ، دواتریش ڕەگەزنامەی نەرویژی وەرگرتووە. ھەڵکەوت دەرھێنانی بۆ فیلمەکانی دڵی سوور و ئێل کلاسیکۆ کردووە.\nپەڕینەوە لە تەپوتۆز فیلمێکی کوردی لەلایەن دەرھێنەری کورد شەوکەت ئەمین کۆکییەوە کاری دەرھێنان و نووسینی بۆ کراوە. فیلمەکە ٧٣ خولەکە و لەوڵاتی عێراق و فەڕەنسا گرتەکانی گیراون. حەسەن عەلی و نێچیروان ئەرگوشی و تورەج ئەسلانی و شەوکەت ئەمین کۆکی کاری ب ...\nلە سەردەمی دوای شەڕی ئێران و عێراق، و کاتی بۆمبەبارانکرانی شارەکانی کوردستانی عێراق لە لایەن ڕژیمی بەعسەوە، گۆرانیبێژێکی کورد لەگەڵ کوڕەکانی دەچێت بۆ کوردستانی عێراق و لەوێ دەست دەکات بە گەڕان بە دوای ژنی پێشووی خۆی کە ناوی هەنارەیە.\nبێکەس فیلمێکی کۆمیدیی درامیی کوردییە و لەلایەن کارزان قادر کاری نووسین و دەرھێنانی بۆ کراوە، و فیلمەکە لە ساڵی ٢٠١٢ وەشێندرا. فیلمەکە باسی دوو برای پێڵاوبۆیاخکەر دەکات بەناوی دانا و زانا کە دەست دەکەن بە گەشتکردن بۆ ئەمریکا بە کەرەکەیان، کە ناوی ...\nمافورەی دار فیلمێکی بەڵگەنامەیی کوردییە لەلایەن دەرهێنەری کورد و خەڵکی ئاوایی بانەوڕێ، بە نێو عەبدورڕەحمان میرانی. چیڕۆکی فیلمەکە باس لە دروست کردنی دووبارەی پێڵی ڕۆخاو یەکێک لە گۆندەکانی شارستانی پاوە لە پارێزگای کرماشان دەکات.\nئێل کلاسیکۆ فیلمێکی ٢٠١٥ی کوردییە لە جۆری دراما. فیلمەکە لەدەرھێنانی ھەڵکەوت مستەفایە. ھەریەکە لە وریا ئەحمەد و دانا ئەحمەد ڕۆڵی سەرەکی دەگێڕن. ڕۆژی ١٢ی ئەیلوولی ٢٠١٦ لە جەژنی قوربان لە سینەماکانی باشووری کوردستان نمایش کرا. بەرلەوەش بەشداری لە چ ...\nئەم پێڕستەی خوارەوە ڕەنگەکان نیشان دەدات. پێڕستەکە ڕەنگەکان و ناوەکانیان نیشان دەدات. بە ھۆڤەرکردنە سەر ڕەنگەکان، بەھاکانی HSV ،RGB، و #hex بۆ ڕەنگەکە دەبینیت.\nمۆزەخانەی ھونەری ھاوچەرخ لە ئەھواز لە ساڵی ٢٠٠٥ لەلای بانکی ڕۆژھەڵاتی ڕووباری کارۆن لە ئەھواز لە ئێران دامەزراوە، مۆزەخانەکە لە ساڵی ٢٠١٠ کرایەوە. ئەو بینایەی کە مۆزەخانەی ھونەری ھاوچەرخی ئەھوازی لێیە، دوو قات و ٥ ژووری نمایشی ھەیە. خانەکانی مۆزە ...\nدوو فریداکە تابلۆیەکی زەیتییە لەلایەن وێنەکێشی مەکسیکی فریدا کالۆ لە ساڵی ١٩٣٩ کێشراوە. تابلۆیەکە یەکەم وێنەی کالۆ بووە کە بەقەبارەیەکی گەورە کاری لەسەر کردبێت، ھەروەھا بەیەکێک لە دیارترین کارەکانی ئەو دادەنرێت. لە تابلۆکە دوو فریدای جیاواز دەردە ...\nگۆوان مۆیێ بە نازناوی ھونەری مۆ یان لە دایکبووی ١٧فێبریەی ساڵی ١٩٥٥ لە وڵاتی چینە. ئەو خەڵاتی نۆبێلی ساڵی ٢٠١٢ زایینی مسۆگر کرد. مۆ یان بە زمانی چینی واتە ، ئەو دەڵێت کە لە وڵاتی ئەو زۆر قسە کردن کارێکی باش نیە و ئەو مرۆڤێکە کە زۆر قسە دەکات ھەر ...\nمۆزەخانەی مێژووییی ھەرێمی پلۆڤدیڤ مۆزەخانەیەکی مێژوویییە لە شاری پلۆڤدیڤ لە بولگاریا، ساڵی ١٩٥١ دامەزراوە. مێژووی پلۆڤدیڤ لە سەدەی ١٥ تا ئەمڕۆ داپۆشراوە ، سێ بەشی ھەیە کە ھەریەکەیان بینایەکی جیا داگیردەکەن. مۆزەخانەی مێژووی ھەرێمی پلۆڤدیڤ لە ساڵی ...\nرێبازی کلاسیزم یان یەکێکە لە رێبازە ئەدەبیەکان و بزاڤە ھونەریەکان لە سەدەکانی پێش زایین تا کۆتایی سەدەی ١٨ زایینی. ڕێبازی کالسیزم لە سەدەی حەڤدەم لە فەرەنسا سەری هەڵداوە، تەنیا ئەدەبی کۆنی بە ئەدەبێکی بەرز دادەنا و ئەدەبی ناوچەیی لە ئەوروپا رەت د ...\nئەکبەر ڕادی ، شانۆنامەنووسی ھاوچەرخی خەڵکی ئێرانە. لە ڕادی وەکوو لووتکەی شانۆنامەنووسیی فارسی ناو دەبەن.\nمەلا عەبدوڵڵای توتنچی ناسراو بە موفتی پێنجوێنی  شاعیرێکی کورد بوو، چەندان چەپک هۆنراوەی نیشتمانپەروەری و ڕێنمایی کۆمەڵایەتی هەیە، یەکێکە لەو کەسایەتییانەی لە پێنجوێن هانی خەڵکی داوە بۆ ناردنی منداڵەکانیان بۆ فێرگە بە تایبەتی کچان. ئەم ...\nئەمریتا شێر گیل ژنە وێنەکێشێکی ھیندی-ھەنگاریی بوو. ئەو بەیەکێک لە دیارترین ھونەرمەندە ژنەکانی سەدەی بیستەم و بەتایبەتیش لە ھونەری ھاوچەرخی ھیندی دادەنرێت. ئەو ھەر لە منداڵییەوە و لە تەمەنی ھەشت ساڵیدا وانەی تایبەت و فەرمی لەبارەی ھونەرەوە وەرگرت، ...\nشانگری لا شوێنێکی خەیاڵییە، کە لە ڕۆمانی ونبووی ١٩٣٣ دا لەلایەن نووسەری بەریتانی جەیمس ھیلتۆن ەوە باس کراوە. ھیلتۆن شانگری لا بە دۆڵێکی دڵپیس و نەرمی دڵ فریودەری سەرنج ڕاکێش دەچوێنێت ، کە لە کۆتایی ڕۆژئاوای چیای کونلۆن دا ھەڵکەوتبوو، شانگری لا لە ...\nسانتیاگۆ دی چیلی یان زۆرجاران ھەربەتەنھا بە سانتیاگۆ ناوی دەھێنن٫پایتەخت و گەورەترین شاری چیلییە، ژمارەی دانیشتوانی ١٧٥٠٠٠ کەسە، ئەم ژمارەیەتەنھا ناوی تۆماڕکراوی شارەکەیە، خۆی لە ڕاستیدا ٥، ٧ ملیۆن کەس لە سانتیاگۆ دەژێت. خەڵکەکە ناوی سانتیاگۆ بە ...\nعەبدوڵڵا پەشێو شاعیرێکی کوردە. بەھۆی دژایەتیی ڕەخنەگرانەیەوە لە دەسەڵاتدارانی حکوومەتی ھەرێمی کوردستان وەک شاعیرێکی سیاسیش دەرکەوتووە و بەشێعر و دەربڕین کەمووکووڕییەکانی کۆمەڵگە و سیاسەتی کوردیی داوەتە بەر ڕەخنە و بە شێوازی شیعر گوزارشتی لە بیروب ...\nپلاکی گەرمکەرەوە ئامرازێكى گەرم كردنەوەیە بەكار دەهێنێت بۆ ئەوەی يارمەتى بزوێنەری ديزل بدات لەکاتی هەڵبوون. لە ئاووهەواى سارد، مەكينەى ديزلى لە خێراييى بەرز زەحمەت دەتوانن کاربکەن چونكە بارستایى بڵۆکی سلندەر و سلندەر گەرميى پەستان دەمژن، ڕێگرن لە ...\nلوسین گۆڵدمەن وەک یەکێک لە تیۆریڤانانی کۆمەڵناسی وێژە پێی وایە: کۆمەڵناسی وێژە بوارێکە کە زۆر ڕەهەندی توێژینەوەی فرە چەشن دەگرێتە بەر. بۆیە دەبێ باسی میتۆدی شیکارییەکان بکەین و ڕوونی بکەینەوە کە ناوەڕۆکی بەرهەمی ئەدەبی و هونەری و ناوەڕۆکی هۆشیاری ...\nفایەق بێکەس، کوڕی "عبداللە بە‌گ"ی کوڕی "کاکە حە‌مە"ی کوڕی "ئە‌لیاسە قۆجە"یە. بنچینە‌ی بنە‌ماڵە‌یان لە قە‌ڵاچوالانە‌وە ھاتووە‌تە سلێمانی و خۆی لە ١٩٠٥دا لە سیتە‌ک ھاتووە‌تە ژیانە‌وە، ئە‌و دێیە‌ش بیست کیلۆمە‌تر‌ە‌یە‌ک لە باکووری ڕۆژە‌ڵاتی سلێمان ...\nئەحمەد بازگر کوڕی حەسەن ئاغا نەورۆزی ساڵی ١٩٦١ لە گوندی شندڕەی سەر بە سەردەشت لە دایک بووە. منداڵی و مێرمنداڵی لە ھەژاریدا بەسەر بردووە. ساڵی ١٩٧٩ دژی شۆڕشی ئیسلامیی ئێران وەستاوەتەوە و چووەتە ڕیزی چەپی خەباتی شۆڕشگێڕی ڕۆژھەڵاتی کوردستان و بووەتە ...\nحەمە کەریم عارف لە ساڵی ١٩٥١دا لە کەرکووکەوە لەدایک بوو. بۆ وانە خوێندن چوو بۆ زانکۆی بەغداد و لە ساڵی ١٩٧٥دا کۆلیژی ئەدەبیاتی تەواو کرد. لە سەردەمی خوێندکاری لە بواری وێژە چالاک بوو و یەکەم بەرهەمی شیعرێک بوو بەناوی هەڵبەستێکی هەتیو کەوتوو کە لە ...\nکامیل نیزامەدین جەلال ناسراو بە کامیل ژیر یان لە ٢٠/١٢/١٩٣٤ لە سلێمانی لە دایکبووە. پارێزەر: کامیل ژ‌یر: دەرچوی کۆلێجی مافە لەبەغداد، ھەشت کۆرس زمانی ئینگلیزیی لە پەیمانگەی ئەمەریکیو یەک کۆرس زمانی ئەڵمانی لەپەیمانگەی گۆتە لەبەغداد خوێندوە. ماوەی ...\nشێرزاد حەسەن نووسەر، شاعیر و وەرگێڕی کوردە. ھەروەھا لە بواری بەرگری کردن لە مافی منداڵان و ژنان و پەروەردە و پاراستنی ژینگە چالاک بووە.\nسون تزو نووسەر و پلاندانەر و جەنەڕاڵی چینی بووە. بە نووسینی کتێبی ھونەری شەڕ بە ناوبانگە کە بە یەکێ لە کتێبە کاریگەرەکانی جەنگی دادەنرێ. کتێبی ھونەری شەڕی لە ٦٠٠٠ ڕستە و ١٣ بەش پێکھاتووە، و کاریگەری خستۆتە سەر ڤۆ نگوین جیاپ کە سەرکردایەتی سوپای ڤ ...\nھەموو مرۆڤێک ھونەرمەندە بیرۆکەکان لە ناوەوەی مرۆڤ دەبزوێ، بەڵام لەناو کاری ھونەری دەبەسترێتەوە ئامانجی ھونەر ڕزگار کردنی مرۆڤە ، بۆیە ھونەر ئاڵای ئازادی یە ئەمانە ھەمووی گووتەکانی ھونەرمەندی نوێخوازی ناودار لە "کریفیلد" ساڵی ١٩٢١ لە دایک بووە و ل ...\nھارون ڕەشید پێنجەم خەلیفەی عەباسیە, ولە ناسراوترین ومەزنترین خەلیفە عەباسی وعەرەبە, لە عێراق ژیاوە وحوکمی کردووە لە نێوان ساڵانی ٧٨٦ تا ٨٠٩ز. ھارون کوڕی محەمەد کوڕی عەبدوڵڵا کوڕی محەمەد کوڕی عەلی کوڕی عەبدوڵڵا کوڕی عەباس کوڕی عەبدول موتەلیب کوڕی ...\nتۆپەکانی ئەژدیھا جیتی یان دراگۆن بۆڵ جیتی بریتییە لە ئەنیمێیەکی ژاپۆنی وەک بەشێکی لاوەکی سەیر دەکرێت و لەگەڵ چیرۆکە سەرەکییەکە ھیچ پەیوەندییەکی نییە. چیرۆکەکە بە وەرگرتنەوەی تۆپەکانی دراگۆن بۆڵ لە لایەن بیلاف لە گۆشکی کامی دەست پێدەکات، بەڵام گۆک ...\nسانۆس ئەو کەسایەتییەکی خەیاڵی خراپە و لەو چیرۆکە نەخشێندراوانەی کە مارڤڵ کۆمیکس بڵاوی دەکاتەوە دەرکەوتووە، دەرکەوتنی یەکەمی کەسایەتییەکە لە پیاوی ئاسنین #٥٥ بوو وە لە لایەن نووسەر و ھونەرمەند جێم ستارلین لە سەردەمی زیوی چیرۆکە نەخشێندراوەکان دروس ...\nماڕڤڵ مستی ئاسنین یان مستی ئاسنین زنجیرەیەکی ئەمریکییە و لەسەر کەسایەتییەکی نەخشێندراو بە ھەمان ناو دروستکراوە، زنجیرەکە لە بەرھەمھێنانی تەلەڤیزیۆنی ماڕڤڵ لەگەڵ ستۆدیۆکانی ئەی بی سیە، و لە نیسانی ۲۰۱٦ دەست بە تۆمارکردنی زنجیرەکە کرا و پاشان لەسەر ...\nخوای لەناوبردن، بیروس ئەو کەسایەتییەکی خەیاڵیی ناو زنجیرەی دراگۆن بۆڵە، و لە لایەن ئاکیرا توریاما دروستکراوە. بیروس بۆ یەکەم جار لە ساڵی ۲۰۱۳دا لە فیلمی دراگۆن بۆل زێد: شەڕی خوداکاندا وەک ڕکابەری سەرەکی دەرکەوت و پاشان وەک کەسایەتییەکی پاڵپشتیکەر ...\nعبد المنعم عمایری لە ڕێکەوتی ١٨ کانونی دووەمی ١٩٧٠ لە گوندی جاعونە لە رۆژھەڵاتی وڵاتی فەلەستین لە دایکبووە. ئەکتەرێکی ناسراوی درامای عەرەبییە. چەندین رۆڵی جیاوازی لە زنجیرە دراماکاندا بینیوە، ھەرلەبەر ئەمەش لەناو خەڵکدا بە ناسراوە. خێزانەکەیان لە ...\nچارلس کارمین زیتۆ ئەکتەرێکی ئەمریکییە، ڕاھێنەری بۆکسێن، ھونەرمەندی سەربازی، پاسەوانێکی ناودار، ڕاھێنەری پێشووی بۆکسێن و سەرۆکی پێشووی بەشی بۆکسێنی "ھێڵس ئەنجێڵس" ی نیویۆرکە.\nزاکاری مایکڵ کینگ کەسایەتییەکی فیلمسازی ئینتەرنێتی ئەمریکییە، زیاتر بە مێوەکانی جادوو ناسراوە، چەندین ڤیدۆی ھەیە بە دیجیتاڵی دەستکاری کراوە، بۆ ئەوەی جادوو بکات. ڤیدیۆکانی خۆی بە "پارچە دەستی دیجیتاڵ" ناودەبات. لە ساڵی ٢٠٠٨ دەستی کرد بە بڵاو کردن ...\nبانشی زنجیرەیەکی تەلەڤیزیۆنی ئەکشنی ئەمریکییە لە لایەن جۆناسن تڕاپەر و دەیڤد شیکڵەر دروستکراوە و لە سەرەتادا لەسەر تۆڕی سینماکس لە ١١ی کانوونی دووەمی ٢٠١٣دا دەرکەوت. لە شاری بچووکی بانشی لە ویلایەتی ئەیمشی پێنسیڵڤینیا، کەسایەتی سەرەکی زنجیرەکە زی ...\nقەیتوول گوندێکە دەکەویتە ناوچەی گەرمیانەوە، گوندیکی گەورە بوو بەر لە ئەنفال و دۆزەخەکەی، سەربەناحیەی ە کم لەشاری ەوە دورە دەکەوێتە رۆژھەلاتی کەرکوک و دانیشتوانەکەی لە ھۆزی زەنگەنەن گوندی قەیتول سنورێکی فراوانی ھەیە ھاوسنورە لەگەل ئەم گوندانە لە ب ...\nھونەرمەندی سەربەخۆ بە ھونەرمەندێک دەوترێت کە لەگەڵ ھیچ کۆمپانیای تۆمارکردنێک گرێبەستی نەبەستووە. ئەم جۆرە ھونەرمەندانە بەزۆری لە کۆنسێرتەکاندا دەبیندرێن بۆ پرۆمۆتکردنی کارەکانیان. ئەم ھونەرمەندانە زیاتر لە ڕێی ئینتەرنێتەوە دەدۆزرێنەوە و گۆرانییەک ...\n١٤ی ئازار – ئۆلێ ئۆلسن، پزیشک، سیاسەتمەدار مردن ١٩١٧ ٢٥ی ئازار - تیچۆ کیلەند، ڕۆژنامەنووس مردن ١٩٠٤. ١٦ی حوزەیران - ھێربجورن گاوستا، ھونەرمەند مردن١٩٢٤. ٢ی تشرینی یەکەم - ماتیاس لارسن بلیلی، سیاسەتمەدار\n١٠ ی تشرینی یەکەم - سڤێرێ ئێڵ مۆ، سیاسەتمەدار لەدایکبووی ١٩١٥ ١ ی ئایار - بیرگەر تیڤیدت، پزیشک لەدایکبووی ١٩١٠. ٢٤ تشرینی دووەم - ئۆد لین، سەرنووسەری ڕۆژنامە و سیاسەتمەدار لەدایکبووی١٩١٥. ٢٩ حوزەیران - ئۆلێ جۆھان دال زانای کۆمپیوتەر لەدایکبووی ١٩ ...\nمۆزەخانەی زانستی و مێژووییی سروشتیی ک ..


ئەنجومەنی وەزیرانی هەرێم کۆدەبێتەوە - هيوای کۆرد\nHome » هەواڵ » کوردستانی » ئەنجومەنی وەزیرانی هەرێم کۆدەبێتەوە\nin کوردستانی, هەواڵ 09/29/2020\t0\nسبەینێ لە کۆبوونەوەی ئەنجومەنی وەزیرانی هەرێمدا، تاوتوێی دۆخی کەرکوک و ناوچە جێناکۆکەکان دەکرێت.\nخالید شوانی وەزیری هەرێم بۆ كاروباری دانوستان لەگەڵ بەغدا لەهەژماری تایبەتی خۆی لە تۆڕی کۆمەڵایەتی فەیسبوک ئاشكرایكردووە، بڕگەی یەکەمی کۆبونەوەی سبەی ئەنجومەنی وەزیرانی هەرێمی کوردستان تایبەتە به کەرکووک وناوچە جێناکۆکەکان ، بۆ ئەم مەبەستە و لەسەر راسپاردەی بڕیارێکی پێشووتری ئەنجومەنی وەزیران لیژنەیەکی تایبەت پڕۆژەیەکیان بۆ ئەم مەبەستە ئامادە کردووە .\nباسیلەوەشكردووە، کەرکووک و ناوچە جێناکۆکەکانی تر و دانشتووانەکەی رووبەڕووی قۆناغێکی دژوار بوونەتەوە و سیاسەتی تەعریب لە ناوچانە جێبەجێ ئەکرێت، رێگریگرتن لە تەعریب وپاراستنی مافی کوردستانیانی ئەم ناوچانە ئەرکێکی نەتەوەی ونیشتمانیە .\nپێشتر عەرەبە هاوردەکان هەڵمەتێکی فراوانیان بۆ دەستبەسەراگرتنی زەوی کشتوکاڵی دانیشتیوانی کوردی پارێزگای کەرکوک و دەوروبەری ئەنجام دا و حکومەتی هەرێمی کوردستان ئیدانەی پەیڕەکردنی ئەو سیاسەتەی کرد، کە بەبەر چاوی لێپرسراوی ئیداری شاری کەرکوکەوە بەڕێوەدەچێت.\nئەنجومەنی وەزیران کەرکوک ناوچە جێناکۆکەکان هەرێم هەرێمی کوردستان\t2020-09-29\nTagged with: ئەنجومەنی وەزیران کەرکوک ناوچە جێناکۆکەکان هەرێم هەرێمی کوردستان\nھونەرمەند حەسەن دڵسۆز کۆچی دواییکرد\nهەرێم؛ لە ٢٤ کاتژمێری رابردوودا 1054 کەسی دیکە تووشی کۆرۆنا بوون


1. قوتابی مافێ فێركرنێ یێ هەی د ژینگەهەكا باش دا و هەمی پێدڤیێت فێركرنا نوی دابین كری بن ، وزانكو هەمی خزمەتێن داخازكری بو بجهبینیت .\n2. قوتابی مافێ بكارئینانا هەمی رێكێن فێركرنێ یێن هاریكار وەك لابور وپەرتوكخانە و تورێن ئەنترنێتێ یێن هەی ل زانكویێ ( وزانكو پێكولێ دكەت دڤی بواری دا كو كوالتیا ڤان پێدڤیا ل دویڤ ئاست وجورێن جیهانی بن ) .\n3. قوتابی مافێ هەی كو خواندنا وی ل دویڤ دوماهیك كوهرینێن نوی د بواری بسپوریێن وی پروكرامێ خواندنا بریار دای ل زانكویێن هەرێمی بن (و زانكو پێكولێ دكەت بو گەشە پێدانا ڤان پروگراما ل دویڤ شیان وگونجاتیێ دگەل گوهرینێت دهێنە گرن لسەر بسپوریێن جورا وجور ل جیهانێ ) .\n4. قوتابی ماڤێ هەی بدەستڤە ئینانا هە لسەنگاندنەكا زانستی و دادوەری ل دویڤ ئاستێ وی زانستی ب رێكا سیستەمەكێ موكم ژ پروكرامێن ئەزموونی دا كو خەلەتیێن وی كیم ببن تا رادەكی و دادوەری بێتە ئەنجام دان دناڤ بەرا هەمی قوتابیان دا (زانكو سیستەمێ ئەزموونێن ئەلیكترونی ب رێڤە دبەت ب رێكا كومبیوتەرێن شیان بلند وپێكولێ دكەت ژ بو پێشڤە برنا ڤان پروگراما ) .\n5. قوتابی ماڤێ هەی سالا خو یا خواندنێ پاش بێخیت لدویڤ سیستەم و راسپاردێن كارپێ كری و گونجای دگەل ماوێ خواندنێ یێ دەست نیشان كری – د ڤی بابەتی دا دشێن قەستا راسپاردێن ئەزموونی یێن كارپێ كری بكەن .\n6. قوتابی مافێ هەی بو گرێدانا ئاهەنگا د هەلكەفتێن نشتیمانی وسەیرانێن زانستی یێن جوار وجور ب هەڤكاری دكەل ئێگەتیا قوتابیان هندی د شیان دا بن بەلێ كارتیكرنێ نەكەت لسەر رێڤە چوونا خواندنێ ب هەڤكاری دگەل راگریا كولیژێ .\n7. قوتابی مافێ هەی پشكداریێ بكەت د چالاكیێن وەرزشی وهونەری ورەوشەنبیری بو پێشڤەبرن و گەشەپێدانا خو ب هەڤكاری دكەل ئێكەتیا قوتابیان ب رێكا پشكا چالاكیێن نە كلاسی ، بەلێ ئەڤە هەمی كارتیكرنێ نەكەت لسەر رێڤە چوونا خواندنێ وب رازی بوونا راگریا كولیژێ.\n8. قوتابی مافێ هەی بو بكارئینانا رێژا نە ئامادە بوونا یاسایی وەك مولەت د كاودانێن تە نگاڤی دا وپێدڤی بەلێ زێدەتر ژ رادێ بلند یێ یاسایی لێ نەهێت وبێ كو بهێنە گرێدان ب نمرێن قوتابی ڤە ئەوێن ب دەست بخو ڤە ئیناین بو پتر پێزانینا قەستا راسپاردێن كاربێ كری بكەت .\n9. قوتابی مافێ هەی بو بلند كرنا رێژا نە ئامادەبوونێ ل دەوامێ تا 15\_\_\_\_\_\_\_\_\_\_\_\_% ل دەمێ نە خوشیەكا گران و یا باوەری پێكری ب راپوورتێن نو ژداری و ل دەمێ زاروك بوونێ و مرنا ئێك ژ خێزانا قوتابی .


نیشانه کانی هه و کردنی جگه ر | پایگاه اطلاع رسانی کوردستان\n3 فوریه 2020 ساعت [ 12:01 ]\nیه که هه وال سبا نیوز: هه و کردنی جگه ر بریتییه له کاردانه وه ی خانه کانی جگه ر کاتیک له لایه ن میکروبیک یا خود مادده یه کی زیانبه خشی وه ک کحول یا خود ژهره وه هیرش کرابیته سه ریان ، هه ندیک نه خوشیی بو ماوه ییش ده کریت ببنه […]\nهه و کردنی جگه ر بریتییه له کاردانه وه ی خانه کانی جگه ر کاتیک له لایه ن میکروبیک یا خود مادده یه کی زیانبه خشی وه ک کحول یا خود ژهره وه هیرش کرابیته سه ریان ، هه ندیک نه خوشیی بو ماوه ییش ده کریت ببنه هوی هه وکردنی جگه ر .\nبه پیی با به تیکی مالپه ری ئه لعاله م له ریی ئه م نیشانانه و ده توانیت بزانیت که جگه ر ت تووشی هه و کردن بووه :\n۱- هیلاکی زور و به رده وام\n۲-وری ونه بوونی توانای هه ولدان\n۳- ناجیگیریی کیشی له ش\n۵-گه وره بوونی سک\n۶-ئازاری په له کان\n۷-سه رگیژخواردن و ره شانه وه\n۸-زه رده هه لگه رانی پیست و چاو\n۹-پیسایی ره نگ کال\n۱۰-میزی ره نگ توخ\nمالپه ره که ئاماژه به وه شده کات هه و کردنی جگه ر و کیشه کانی کوئه ندامی هه رس چه ندین هوکاری جیاوازیان هه یه له وانه ،سیستمیکی خوراکی خراپ و فایروسی جگه ر و نه خوشی شه کره و کیشه کانی به رگری له ش .\nبه گشتی تووشیووانی هه وکردنی جگه ر ئاموژگاری ده کرین که واز له جگه ره کیشان ده رمانه هیورکه ره وه کان بهینن ،ئه مه ش بو ریگریکردن له و ژه هرانه ی که ده بنه بار به سه ر جگه ره وه که به ناوه ندی پاککردنه وه ی له ش له ژه هره جیاوازه کان داده نریت بو پاراستنی ته ندروستی جگه ریش باشتروایه گرنگی به بروکولی و که له رم و قه رنابیت و سپیناخ بدریت ، ئه م سه وزانه گلوکوسینولاتیان تیدایه که هاریکاری جه سته ده کات له ده ردانی ژه هره کاندا.\nکلیدواژه : اربیلاستانبولاقلیمدهوکصبا مدیاصبانیوزکوردستانهه ولیر


جۆرج تەرابیشی (١٩٣٩ – ١٦ی ئاداری ٢٠١٦) هەر ڕەخنەی لەوانی دیكە نەدەگرت، بوێریی ئەوەی شك دەبرد، ڕەخنە لە خودی خۆیشی بگرێت و ئەو دونیابینییەیش بداتە بەر ڕەخنە كە ساڵانێك خۆی بانگەشەی بۆ كردووە. لە سەرەتای ژیانیدا بەعسی بووە، بەڵام هەر كە ئەو حیزبە دەستی لە دەسەڵات گیربووە، لێی كشاوەتەوە، بە پێچەوانەی كەسانی هەلپەرستەوە، كاتێك سەنگەر دەگوێزنەوە، بە چەپەری حیزبی دەسەڵاتەوە پێوەست دەبن. تەرابیشی كە واز لە بەعس دەهێنێت، دەبێتە ماركسیست و دواتر لە فیكری وجوودی نزیك دەبێتەوە. تەرابیشی ئەوەی بیری لێ نەدەكردەوە، ماڵی دونیا بوو، لە ئاستێكی (نزم)ی ژیاندا ڕۆژانی بەڕێ دەكرد، بەڵام ڕۆحی كەوینەكراوی (بەرز) دەفڕی و بەرهەمی قەڵەمی ئاوێنەی ڕوون و ڕاستگۆی خودی خۆی بوو.\nتەرابیشی هەر وەرگێڕێكی بەتوانا و پڕ بەرهەم نەبوو، ڕەخنەگرێكی ئەدەبیی داهێنەریش بوو، چالاكێكی بواری تیۆریی فێمینیزمیش بوو، لە بوارەیلی فیكر، سیاسەت، فەلسەفە و دەروونناسیشدا بە هەق زانابوو. وێڕای ئەو بوارانە، ساڵانێكی زۆری ژیانیشی بۆ لێكۆڵینەوە لە كەلەپووری ئیسلام تەرخان كرد. ژیانی بە نووسین بەخشیبوو، كە پەكی كەوت و توانای نووسینی نەما، جاڕی مەرگی خۆی دا، هەرچەندە هێشتا زیندوو بوو، ئاخر نووسین ژیانی بوو.. ڕۆلان بارت دەیگوت: (نووسین ئەگەر بكەوێتە خانەی داهێنانی ئەدەبییەوە، تەمەنی لە عومری ئەو نووسینانە درێژتر دەبێت كە بایەخ بە فیكر و بە ڕەخنە دەدەن.) وای بۆ دەچم نووسینە ڕەخنەیی و فیكرییەكانی تەرابیشی ملكەچی ئەو ڕێسایە نەبن، ئاخرستەمی لێ دەكەین، ئەگەر ڕەخنە ئەدەیی و فیكرییەكانی بە داهێنان لە قەڵەم نەدەین.\nجۆرج تەرابیشی بەو لێكۆڵینەوە قووڵ و درێژەی دەربارەی (ڕەخنە لە عەقڵی عەرەبی)ی موحەممەد عابید ئەلجابیری (١٩٣٦ – ٢٠١٠) كردی، ئەوەی پێ گوتین: (لەمێژە لە ئیسلامدا عەقڵ دەستی لە كار كێشاوەتەوە.) (تەرابیشی)یش وەك موحەممەد ئارگون پێی وابوو، عەقڵ نە دەتوانێت ئیسلامی بێت، نە عەرەبی، ئاخر عەقڵ لەبەر ڕۆشنایی ئایین یان نەتەوەدا پۆلێن ناكرێت. جارێكیان لە فڕگەی ڕەباتی پایتەختی مەغریب بە گیری دەهێنن، بە تۆمەتی ئەوەی چۆن عەرەبە و ناوی جۆرجە! گومانی ئەوەی لێ دەكەن پاسپۆرتەكەی ساختە بێت، هەرچەندە لەناو عەرەبدا بە دەگمەن داهێنەرێكی وەك ئەو هەڵكەوتووە، مەگەر جۆرجی زەیدان (١٨٦١ – ١٩١٤) یان جوبران خەلیل جوبران (١٨٨٣ – ١٩٣١) كە ئەوانیش وەك تەرابیشی، گەرچی بە ڕەچەڵەك (كریستیان) دەبن، بەڵام بە كردەوە لە خزمەتی ئینساندا دەبن، نەك ئەم یان ئەو ئایین.\nپێش ئەوەی دواناوەندی تەواو بكات، قەشەیەك لە حەڵەب پێی دەڵێت: نەزەر حەرامە و سزاكەی لە لایەن خوداوە، ئاگری دۆزەخە، ئیدی لەوە بە دواوە، بڕوای بە كریستیانیزم لەق دەبێت. كە مامۆستای دەرسی ئایینی ئیسلام لەسەر تەختەڕەشكەی پۆل دەنووسێت: (ئەوی موسوڵمان نەبێت، دوژمنی ئیسلامە،) هەست دەكات، ئەوەی دەبێت گۆڕانی بەسەردا بێت، نە سییاسەتە، نە وەزارەت، بەڵكوو ئەوە عەقڵە كە پێویستە بگۆڕدرێت. كە هاوڕێ حیزبییەكانی بایكۆتی دەكەن، لەسەر ئەوەی لە دژی تاوانی ژنكوشتن، بە پاساوی پاراستنی نامووسەوە، دەوەستێتەوە، تێدەگات ئایدۆلۆجیا لە توێكڵی عەقڵ بەولاوە هیچی دیكە نییە و بیر لە گۆڕینی كرۆكی عەقڵ دەكاتەوە.\nئەگەر وەرگێڕان ناپاكی بێت، ئەوا وەرگێڕان لە دەستی دووەوە ناپاكییەكی مەزنە، بەڵام چونكە وەرگێڕێكی عەرەبی ئەڵمانیزان لە گۆڕێدا نابێت، تەرابیشی لە ناچارییەوە، لە فەرەنسایییەوە بەرهەمی فرۆید وەردەگێڕێتە سەر عەرەبی، ئاخر ئەگەر وای نەكردبا، كولتووری عەرەب، بێ فرۆید و بێ شیكردنەوەی دەروون دەمایەوە. تەرابیشی نزیكەی چارەكە سەدەیەكی تەمەنی بۆ لێكۆڵینەوە لە كەلەپووری عەرەب تەرخان دەكات، تا ڕەخنەیەكی زانستی و زەنگین لە كتێبی (ڕەخنە لە عەقڵی عەرەب)ی جابیری بگرێت.\nتەرابیشی دەبێژێت (ئەوەی كە جابیری عەقڵی عەرەبی بەسەر عەقڵی دواكووتووی خۆرهەڵاتی دونیای عەرەب و عەقڵی پێشكەوتووی خۆرئاوای دونیای عەرەبدا دابەش كردووە، لێكدانەوەیەكی ناعەقڵانییە. بۆ ئەوەی ڕەخنە لە جابیری بگرم، پێویستم بەوەبوو، چی نووسیوە، بیانخوێنمەوە، چی كردووە بە سەرچاوە، بیانخوێنمەوە و چییش پێویستبوو بیانكات بە سەرچاوە و نەیكردبوون، بیانخوێنمەوە.) تەرابیشی لەبارەی بەهاری عەرەبەوە گوتوویەتی: (بەهاری عەرەب ئەگەر دەرگایەكی بە ڕووی عەرەبدا كردبێتەوە، دەرگای دۆزەخ بووە، ئاخر گەڕانەوە بوو بۆ پێش ئەو مۆدێرنێتەیەی بە ئومێدی بووین).\nجۆرج تەرابیشی دەركی بەوە كردبوو، هیچ شتێك ئەوەندەی ئایدۆلۆجیا كە ئایین بەشێكی پێك دەهێنێت، عەقڵی مرۆڤایەتی تووشی نابینایی ناكات. تەرابیشی دەیزانی دیكتاتۆر بۆیە سانسۆری داهێناوە، چونكە لە كتێب دەترسێت، ئاخر ئەوە كتێبە ئینسان بۆ ئەوە هان دەدات، خەون بە ژیانێكی گەشتر و بە جڤاكێكی باشترەوە ببینێت، بۆیە هەموو تەمەنی بە نووسینی كتێب و بە وەرگێڕانی كتێب بەخشی. تەرابیشی لەو نووسەر و بیرمەندانە نەبوو كە لە بازنەی كلاسیكدا قەتیس دەبن، بەڵكوو لەم ئەزموونەوە بۆ ئەزموونێكی دیكە بەڕێ دەكەوت، دوودڵیی نەدەناسی، سڵی لە دونیای تازە و ئاڵۆز نەدەكردەوە و لە سایەی بەهای سەروەردا گیری نەدەخوارد، ئاخر هاوزەمان بیرمەندێكی یاخی و خەباتگێڕێكی چاونەترسیش بوو.


ئایا نەوەی پێنجەمی پەیوەندی (5G) یارمەتیدەرە بۆ گواستنەوەی ڤایرۆسی کۆرۆنا؟ زانایان وەڵام دەدەنەوە – کەی ئای تی ئێن\nباشترین یارییە نوێیەکانی ئەندرۆید و ئای ئۆ ئێس لە مانگی ٨\nئینتەرنێت 7, نیسان 2020\nبەڵام، دکتۆر سیمۆن کلارک، یاریدەدەری پڕۆفیسیۆر لە بەشی مایکرۆبایەلۆژی خانەکان لە زانکۆی Reading ـی بەریتانیا، ئەم بۆچوون و دەنگۆیانە بە “بە تەواوی بێمانا” ناو دەبات و دەڵێت تەکنەلۆژیای 5G هیچ پەیوەندییەکی بە سیستەمی بەرگری لەشەوە نییە.\nوە شەپۆلە ڕادیۆییەکان توانای تێکدانی فیزیۆلۆژی لەشیان دەبێت کاتێک لە دەوروبەرت زۆربن، ئەمەش مانای وایە کە دەبێتە هۆی لەکار خستنی سیستەمی بەرگری لەش یاخود لاواز کردنی. بەڵام ئاستەکانی وزەی تەکنەلۆژیای 5G زۆر بچووکن و لە ئێستادا لە هیچ شوێنێکدا هێندە بەهێز نین تاوەکو کار لەسەر تێکچوون و نەهێشتنی سیستەمی بەرگری لەش بکەن.\nهەروەها دەزگای تەندرووستی نەتەوەیی لە بەریتانیا (NHS) ئەم دەنگۆ بێ بنەمایانەی بە خراپترین جۆری هەواڵی ناڕاست هەژمار کرد.\nئەگەر هێشتا نازانیت تەکنەلۆژیای 5G چییە، نەوەیەکی نوێی پەیوەندییە و خێراترینە، کە خێراییەکەی 20 هێندە لە خێرایی نەوەی چوارەمی پەیوەندی (4G/LTE) زیاترە و لە ئێستادا لە گەشەپێداندایە و بە تەواوی کارا نەکراوە لە ناوچەکانی جیهاندا.\nئەوەی ماوەتەوە بیڵێین، بە داخەوە هەمیشە خەڵکانێکی زۆر بڕوایان بەم جۆرە دەنگۆیە بێ بنەمایانە بووە/دەبێت و بە ئاسانی شوێنی دەکەون بێ ئەوەی لە ڕاستی و درووستی بابەتەکە بکۆڵنەوە، وە کاتێک زانایەک بە شێوەیەکی زانستی بابەتەکە بە درۆ دەخاتەوە، پشتی لێ دەکەن و هێشتا وا دەزانن بۆچوونی خۆیان ڕاستە. ئەمڕۆ پۆستێکم بینی لە فەیسبووک باسی لەوە دەکرد کە تەکنەلۆژیای 5G مرۆڤەکان بە کۆیلە دەکات، کە بە تەواوی بێتاقەتی کردم.\nسەرچاوە BBC News\nتاگەکان 5G Coronaviruses UK United Kingdom بەریتانیا ڤایرۆسی کۆرۆنا نەوەی پێنجەمی پەیوەندی هەواڵ


یەكێتی داوادەكات "بەجدی" وەربگیرێت\nسەركردایەتی سیاسی كورد تاوتوێی "بەدیلەكەی" وڵاتانی زلهێز بۆ دواخستنی ریفراندۆم دەكات\n16/09/2017 1957 جار خوێندراوه‌ته‌وه\nسەركردایەتی سیاسی كورد تاوتوێی "بەدیلەكەی" وڵاتانی زلهێز بۆ پرسی دواخستنی ریفراندۆمی سەربەخۆیی دەكات‌و یەكێتی نیشتمانیش داوە دەكات، ئەو "بەدیلە بەجدی وەربگیرێت".\nمەلا بەختیار كارگێڕی مەكتەبی سیاسی یەكێتی نیشتمانی كوردستان رایگەیاند، لەم یەك دوو رۆژەدا سەركردایەتی سیاسی كورد چەند كۆبوونەوەیەكی "گرنگ" ئەنجامدەدات، ئەوەش بۆ تاوتوێكردنی چەند پرسێك.\nمەلا بەختیار ئەمڕۆ شەممە لەمیانی لێدوانێكی رۆژنامەوانی راشیگەیاند، كۆبوونەوەكان زیاتر بۆ تاوتوێكردنی ئەو "بەدیلە دەبێت وڵاتانی زلهێز خستوویانەتە بەردەم كورد بۆ دواخستنی ریفراندۆمی هەرێمی كوردستان".\nكارگێڕی مەكتەبی سیاسی یەكێتی داواشی كرد، كە سەركردایەتی سیاسی كورد، ئەو "بەدیلە بەجدی وەربگیرێت‌و بەوردیش تاوتوێی ئەنجامەكانی بكرێت‌و گرەنتیش بۆ جێبەجێكردنی وەربگیرێت".\nرۆژی پێنج شەممەی رابردوو نوێنەرانی وڵاتانی ئەمریكاو بەریتانیاو فەرەنساو ئەڵمانیاو نەتەوەیەكگرتووەكان لەشاری دهۆك لەگەڵ مەسعود بارزانی كۆبوونەوە، كە لەكۆبوونەوەكەدا داوایان كرد هەرێمی كوردستان ریفراندۆم دوابخات‌و لەبەرانبەر ئەوەشدا "بەدیلێكیاندایە بارزانی، كە پێشتر بۆ دواخستنی ریفراندۆم داوای كردبوو".\nمەلا بەختیار ئەوەشی راگەیاند، "وڵاتانی زلهێز بەنیازن لەئەنجوومەنی ئاسایشی نێودەوڵەتی بەدیلەكە پەسەندبكەن‌و بەغداش قبووڵی بكات، دوای ئەوەش كورد بڕیاری خۆی لەبارەوە دەدات".\nمەلا بەختیار هیچ وردەكارییەكی لەبارەی ئەو "بەدیلە" نەخستەڕوو، بەڵام روونیكردەوە، "بەدیلەكە بۆ مانەوەی كوردە لەچوارچێوەی عێراق"و جەختیشیكردەوە، دەبێت پرۆژەیەكی گشتگیربێت، ئایندەی كورد لەناوچەكە مسۆگەربكات.


دوو لیوای هاوبەشی پێشمەرگە و سوپای عێراق بۆ ناوچە کوردستانییەکان دروست دەکرێن\nكوردستان 25/10/2021 - 09:59 شوان بەرزنجی\nدوای رێككەوتنی وەزارەتی پێشمەرگە و وەزارەتی بەرگری عێراق، لیوایەكی پێشمەرگە و لیوایەکی وەزارەتی بەرگری عێراق تێكەڵ دەكرێن بۆ ئەوەی دوو لیوای ھاوبەشیان لێ دروستبكرێت، بۆ كۆنترۆڵكردنی ئاسایشی ناوچە كوردستانیەكانی دەرەوەی ئیدارەی هەرێمی کوردستان.\nلە نووسراوێكدا، مستەفا كازمی، سەرۆک وەزیران و فەرماندەی گشتیی هێزە چەکدارەکانی عێراق، رەزامەندی لەسەر گواستنەوەی لیوای 20ی وەزارەتی پێشمەرگە بۆ سەر وەزارەتی بەرگری عێراق، داوە.\nبەپێی نووسراوەکە، مستەفا کازمی فەرمانی کردووە وەزارەتەکانی بەرگری و دارایی عێراق ئەرکی دارایی و پلەی لیوای 20ـی وەزارەتی پێشمەرگە لە ئەستۆ بگرن.\nلیوا قارەمان شێخ كەمال، جێگری سوپاسالاری پێشمەرگە بە (باسنیوز)ی راگەیاند: لیوای 20ـی وەزارەتی پێشمەرگە لەگەڵ لیوایەکی وەزارەتی بەرگری عێراق تێكەڵ دەکرێت و دوو لیوای نوێیان لێدروست دەکرێت، لیوایەكیان لە سنووری خانەقین تا كەركووك جێگیر دەکرێت و لیوایەكەی دیکەش لە كەركووك تاوەكوو مەخمور و دەشتی نەیتەوا جێگیر دەکرێت.\nلیوا قارەمان شێخ کەمال ئاماژەی بەوەش کرد، ئەو دوو لیوا هاوبەشە ئاسایشی ئەو ناوچانەی نێوان هێزەکانی پێشمەرگە و هێزە عێراقییەکان لە ناوچە کوردستانییەکانی دەرەوەی ئیدارەی هەرێمی کوردستان، دەپارێزن.\nئەو فەرماندەیەی پێشمەرگە جەختی لەوە کردەوە، کە گرنگیی پێکهێنانی ئەو دوو لیوا هاوبەشە لەوەدایە، کە پێشمەرگە دەچێتەوە ئەو ناوچانەی لە دوای ڕووداوه‌كانى 16ـی ئۆکتۆبەری 2017 لەلایەن هێزە عێراقییەکانەوە داگیر کرابوو.\nجێگری سوپاسالاری پێشمەرگە ئاماژەی بەوەش کرد، مووچە و میلاكی ئەو لیوایەی پێشمەرگە دەكەوێتە سەر وەزارتی بەرگری عێراق.


بایدەمیر: نەخێر تازە دەستپێدەكات\n- 4/18/2017 7:02:00 PM 10172 جار خوێندراوەتەوە\nعوسمان بایدەمیر وتەبێژی پارتی دیموكراتی گەلان (هەدەپە) رایگەیاند، تێكۆشانی نەخێر تازە لە وڵاتدا دەستپێدەكات.\nئەو وتانەی بایدەمیر لەمیانی لەیەكەم كۆبوونەوەیدا هات لەگەڵ فراكسیۆنی پارتەكەی لەپەرلەمانی توركیا كە ئەمڕۆ سێشەممە بەڕێوەچوو.\nعوسمان بایدەمیر ئاماژەی بەوەكرد، هیچ سەركەوتنێك لە ئارادە نیەو ئەوانەی بەرگرییان لە نەخێر كردووە سەرەڕای هێرشەكان بەهێزەوە ئیرادەی خۆیان نیشانداوەو لە 17 شاری گەورەكەدا دەنگی نەخێر بردوویەتییەوەو تێكۆشانی نەخێر تازە لە وڵاتدا دەستپێدەكات.\nبایدەمیر هەروەها وتی، "لەم قوناغەدا 11 هەزار كەسمان دەستگیركراون پێنج هەزار كەسی دیكەش زیندانی كراون، كە هاوسەرۆكانی گشتی هەدەپە لە گەڵ 11 پەرلەمانتارمان و 83 هاوسەرۆك شارەوانی زیندانیكراون، هەروەها لە قۆناغی بانگەشەی ریفراندۆمیشدا دوو هەزار و 165 چالاكوانانی نەخێر دەستگیركراون".\nرونیشكردەوە، ئەردۆغان و راوێژكارانی لە 17 كەناڵی نیشتمانی 360 كاتژمێر بانگەشەی ریفراندۆمیان ئەنجامدا، لە بەرانبەردا تەنیا 58 خولەك دەرفەت دراوە بە هەدەپە لە كەناڵێكی نیشتمانیدا (تی ئاڕ تی) بانگەشەی نەخێر بكات، هەروەها لە یەكی مارسەوە تا 31 ی هەمان مانگ كەناڵی فەرمی توركیا (تی ئاڕ تی) دوو هەزار و 511 خولەك دراوە بە ئەردۆغان و راوێژكارانی و چوار هەزارو 46 خولەك بۆ بەرپرسانی ئاكەپە بەڵام هیچ خولەكێك نەدراوە بە هەدەپە".\n"كوردەكان بەرێژەی سەدا 62 وتیان نەخێر، نەخێری كوردەكان دەرفەتێكی نوێ دەڕەخسێنێت بۆ كردنەوەی دەرگایەكی نوێ لە وڵاتدا"، بایدەمیر وایوت.\n#تورکیا #ریفراندۆمی ده‌ستوریی #رەجەب تەیب ئەردۆغان


گەنمەشامییەکی جیاواز لە دەشتی شارەزوور بەرهەم دەهێندرێت - RojNews\nگەنمەشامییەکی جیاواز لە دەشتی شارەزوور بەرهەم دەهێندرێت\nڕۆژنیوز- هاوکار مستەفا\nبۆ یەکەمجار و لەسەر ئاستی هەرێمی کوردستان گەنمەشامی هۆڵەندی لە دەشتی شارەزوور بەرهەم هێندرا، کە تامی شیرینە و تەنها بۆ برژاندن بەکاردیت، جوتیارە بەرهەمهێنەرەکەش دەڵێت: شارەزوور لەبارترین دەشتە بۆ ئەو بەرهەمە.\nخەسرەو محەمەد، ئەو جوتیارە نمونەییەی گوندی بێڕەشکەی دەشتی شارەزوور- ە و بۆ یەکەمین جار گەنمەشامی هۆڵەندی هێناوەتە هەرێمی کوردستان و ئەمساڵ بەرهەمی هێناوە.\nخەسرەو محەمەد، لە لێدوانێکیدا بۆ ڕۆژنیوز خۆشحاڵی خۆی نیشاندا بەوەی، کە یەکەم جوتیارە لەسەر ئاستی هەرێم گەنمەشامی هۆڵەندی چاندبێت و سەبارەت بە بیرۆکەی کارەکە وتی: لەلایەن بەشی توێژینەوەی بەڕێوەبەرایەتی گشتی کشتوکاڵی سلێمانییەوە دەستنیشانکرام بۆ بەرهەم هێنانی ئەم گەنمەشامییە.\nناوبراو، وتیشی: تۆوەکەم لە هۆڵەندا کڕیوە و هێناومەتە هەرێمی کوردستان.\nسەبارەت بە تایبەتمەندییەکانی گەنمەشامی هۆڵەندی، ئەو جوتیارە، وتی: تامێکی شیرینی هەیە و تەنها بۆ برژاندن بەکاردێت و ناتواندرێت بکرێت بە عەلەف و ئارد.\nوتیشی: لە ماوەیەکی کەمدا پێدەگات و تەنها سێ مانگی پێویستە، بەجۆرێک لە ١٥/تەموز دەستدەکرێت بە چاندنی و لە ١٥/تشرینی یەکەم دەستدەکرێت بە لێکردنەوەی و پاشان دەکرێتە ناو زەرفی تایبەت و لە عەلوەی سلێمانی ساغی دەکەینەوە، ئاسانیش ساغدەکرێتەوە و خواستی زۆری لەسەرە، لە هەموو شت گرنگرتر ئەوەیە، کاتێک دەچێندرێت، کە جوتیار پێویستی بە زوەیەکەی نابێت بۆ بەرهەمی تر.\nئەو جوتیارەی دەشتی شارەزوور، ئامادەیی خۆیشی دەربڕیی، کە لە ساڵانی داهاتوودا هەر جوتیارێک لە دەشتی شارەزوور بیەوێت ئەو جۆرە بەرهەمە بچێنێت ئامادەیە ڕێنمونی پێویستی بکات، چونکە وەک ئەو باسیکرد"دەشتی شارەزوور لەبارترین دەشتە و لەڕووبەڕی یەک دۆنم زەوی دەتواندرێت بڕی دوو تۆن و ٥٠٠ کیلۆ لەو جۆرە گەنمەشامییە بەرهەم بهێندرێت".\nبەدەر لە بەرهەم هێنانی ئەو جۆرە گەنمەشامییە، خەسرە محەمەد، ئاماژەی بە بەرهەمهێنانی جۆرە نۆک-ێک کرد، کە لە مانگی ئایار-دا هەم دەچێندرێت و هەمیش دەستکەنە دەکرێت، بەشێوەیەکە کە لە مانگی تشرینی دووەم دەچێندرێت و لە مانگی ئایار دەستکەنە دەکرێت، پاشان دووبارە لەمانگی ئایار جارێکی تر لەسەر هەمان زەوی دەچێندرێتەوە لەمانگی ئەیلول پێدەگات و وتی: ئەوە یەکەمین جارە لە هەرێمی کوردستان ئەو جۆرە نۆکە دەچیندرێت و من چاندوومە.\nهەروەها، پەروین ئەحمەد، یەکێک لەو ژنانەی کە دانیشتووی گوندی ناوگردان-ی سەر بە شارۆچکەی سەیدسادقە و ماوەی ٢٥ ساڵە لە زەوییە کشتوکاڵییەکانی دەشتی شارەزوور و پێنجوێن کاردەکات سەبارەت بە لێکردنەوەی گەنمەشامی بە ڕۆژنیوزی وت: ماندوبوونی زیاتر دەوێت و هەروەها دەست و دەموچاویشمان تووشی هەستیاریی دەبێت، بۆیە کارێکی هەروا ئاسان نییە.


به‌رهه‌مه‌کانی شاهۆ بۆ هه‌موو جۆره پێست و قژێك و له هه‌موو ته‌مه‌نێك دا گونجاوه و هه‌مو به‌رهه‌مه‌کان له ئه‌ڵمانیا به‌رهه‌م ده‌هێنرێن له لایه‌ن کۆمپانیای ئه‌ڵمانی تایبه‌ت به‌رهه‌م هێنانی به‌رهه‌می سروشتی چه‌ند جۆرێكن كه به‌گوێره‌ی پله‌ی سه‌ر ڕوتانه‌وه و گرفته جیاوازه‌كانی پێست به‌كاردێن، له‌وانه\nکرێمی موو و شاهۆ ئاوی موو ( هێرتۆنیك ) و كرێمی برۆ و شاپمۆی شاهۆ .\nپله‌کانی به‌ره‌وپێسچوه‌کانی سه‌رروتانه‌وه 4 و 5 و 6 و 7\nبۆ زانیاری زیاتر و هه‌ڵبژاردنی به‌رهه‌می گونجاو تکایه ته‌ماشای ژنان یان پیاوان بکه‌ن كرێمی برۆ /خانمان ئه گه ر برۆیان زۆر كه م بێت یان لاوازبێت و ئارەزوی به هێز كردنی زیادكردنی بكه ن به شێوەكی سروشتی ئه وا دەتواننن كرێمی برۆی شاهۆ به‌كار بێنن و ته نها 15 یان 30 ملم به كار بێنن بۆ ئه م مه به سته بۆ ڕاگرتنی وه‌رین و به‌هێزكردن و تێركردنه‌وه‌ی ڕه‌نگی سروشتی برۆ .پاش ئه وەی كه برۆیان دەشۆن و وشكی دەكه‌نه‌وە رۆژانه به‌و كرێمه چه‌وری كه‌ن و بۆ ماوەی زیاتر له 3 كاتژمێر بیهێلنه وە .\nبۆ زانیاری زیاتر و هه‌ڵبژاردنی به‌رهه‌می گونجاو تکایه ته‌ماشای ژنان یان پیاوان بکه‌ن ---------------------------------------------------------------------------------------------------------------------------------------------------------------


مێژووی په‌یوه‌ندییه‌كانی كورد و رووسیا ، به قۆناغی تاریك و خوێناویی و هه‌ورازو نشێودا تێپه‌ڕیووه ، ئه‌ڵبه‌ته مه‌به‌ستمان هه‌موو قۆناغه‌كانیه‌تی – به قه‌یسه‌ریی و سۆڤێتیی و رووسیای فیدراڵ – چونكه ئه‌وه‌ی هه‌ژموونی به‌سه‌ر ئه‌و په‌یوه‌ندییانه‌دا بووه ، ده‌سته‌به‌ركردنی به‌رژه‌وه‌ندییه‌كانی وڵاتێكی زلهێز بووه له‌سه‌ر حسابی گه‌لانی سته‌م لێكراو و بێ پشتیوان .\nهه‌ڵوێستی رووسیا به‌رانبه‌ر ئازادیی گه‌لانی خۆرهه‌ڵاتی ناوه‌ڕاست – له‌ناو ئه‌وانیشدا نه‌ته‌وه‌ی كورد – له‌سه‌ر بنه‌مای به‌ده‌ستهێنانی به‌رژه‌وه‌ندییه‌كانی بووه له هاوكێشه نێوده‌وڵه‌تیه‌كاندا ، به تایبه‌تیی له سه‌رده‌می یه‌كێتی سۆڤیه‌تدا ، ته‌نانه‌ت پارته كۆمۆنیستیه‌كانی ئه‌م وڵاتانه كه پاشكۆی راسته‌وخۆی سیاسه‌ته‌كانی مۆسكۆ بوون له‌م ناوچه‌یه‌دا ، زۆربه‌ی جار كراونه‌ته قوربانیی خواسته‌كانی كرملین ، زه‌قترین نمونه‌كانیش به قوربانیی كردنی حیزبی " توده " له ئێران و حیزبی شیوعی عێراق بوون ، كه له پێناوی فرۆشتنی چه‌ك و راكێشانی ئه‌و وڵاته دیكتاتۆرانه‌دا ، هه‌میشه چاپۆشیی كردووه له‌و قه‌سابخانانه‌ی به‌رانبه‌ر به كۆمۆنیسته‌كان كراوه ، جا ئه‌گه‌ر ئه‌وه حاڵی كۆمۆنیسته هاوپه‌یمانه‌كانی بووبێت ده‌بێ حاڵی گه‌لانی تر چۆن بووبێت ، ئه‌گه‌ر سیاسه‌ته‌كانی مۆسكۆو به‌رژه‌وه‌ندییه‌كانی له‌گه‌ڵ دیكتاتۆران و نه‌یارانی ئه‌و گه‌له چه‌وساوانه‌دا بووبێت ؟!\nلێره‌دا مه‌ودای ئه‌وه‌م نیه باسی ورده‌كاریی ئه‌و سیاسه‌ته‌ی رووسیا بكه‌م ، خوێنه‌ری كورد ده‌توانێت بۆ ئه‌م مه‌به‌سته نامه‌ی دكتۆراكه‌ی شه‌هید فازڵ ره‌سوڵ به ناونیشانی " كردستان و السیاسة السوفیتیة فی الشرق الأوسط " بخوێنێته‌وه ، كه ده‌وڵه‌مه‌نده به سه‌رچاوه‌ی مێژوویی وردو زانستیی .\nهه‌رێمی كوردستان له دوای بڕیاری 688 ی ئه‌نجوومه‌نی ئاسایش و كشاندنه‌وه‌ی ئیداره‌ی حكومه‌تی به‌غدا له‌و سێ پارێزگایه‌ی هه‌رێم ، ئه‌م ناوچه‌یه‌ی كرده دیفاكتۆ ، بۆیه به هه‌ڵبژاردنی په‌رله‌مان و دامه‌زراندنی حكومه‌تی هه‌رێم ، ئه‌م هه‌رێمه زیاتر ده‌ركه‌وت و هیوایه‌كی مێژوویی بۆ هه‌موو نه‌ته‌وه‌ی كورد به‌دییهێنا ، ئه‌گه‌ر شه‌ڕی ناوخۆو دواكه‌وتوویی و چاوچنۆكی ئه‌و دوو پارته ده‌سه‌ڵاتداره‌ی هه‌رێم نه‌بوایه ، كه رێگه‌یان نه‌دا هه‌رێمه‌كه به دامه‌زراوه‌یی بكرێت و بنه‌ماكانی ده‌وڵه‌تداریی دامه‌زرێت ، ئه‌وا گه‌لی كورد به هه‌بوونی زۆربه‌ی بنه‌ماكانی ده‌وڵه‌ت ئێستا له قۆناغێكی تردا ده‌بوو .\nدوای 26 ساڵ له ده‌سه‌ڵاتی پارتی و یه‌كێتی ، هه‌رێم ئێستا وڵاتێكی نقووم بووه له قه‌یرانی سیاسیی و ئابووریی و كۆمه‌ڵایه‌تیدا ، ده‌ریایه‌ك نه‌وتی هه‌یه و خۆیشی نه‌وته‌كه‌ی ده‌فرۆشێت ، كه‌چی نه داهاتی نه‌وتی دیاره‌و نه ژیان و گوزه‌رانی خه‌ڵك باش بووه‌و سه‌ره‌ڕای ئه‌وه‌ش هه‌رێم كه‌وتۆته ژێر قه‌رزی زۆر گه‌وره‌ی كۆمپانیا جیهانیه‌كانه‌وه ، كه ژیانی نه‌وه‌كانی داهاتووی هه‌رێمیش كه‌وتۆته مه‌ترسیه‌وه ، كه پێموایه ئه‌م هه‌رێمه له ریزی یه‌كه‌می وڵاتانی ناشه‌فاف و گه‌نده‌ڵی جیهانه‌وه‌یه . دیاره دۆخی سیاسیی هه‌رێم زۆر خراپتره له دۆخه سیاسییه‌كه‌ی ، په‌رله‌مان به بڕیاری حیزبێك داخراوه و كه‌چی ئه‌و حكومه‌ته‌ی له‌و په‌رله‌مانه‌وه شه‌رعیه‌تی وه‌رگرتووه ، به‌رده‌وامه له‌سه‌ر گه‌نده‌ڵیه‌كانی ، له‌رووی جیهانییشه‌وه گه‌رچی شه‌ڕی داعش له‌لایه‌ن پێشمه‌رگه‌وه ناوبانگی باشی بۆ كورد دروستكردووه ، به‌ڵام راپۆرتی جیهانیی نیه له‌باره‌ی پێشێلكردنی مافی مرۆڤه‌وه ، كه هه‌رێمی نه‌خستبێته ناو لیسته ره‌شه‌كه‌یه‌وه ، له گرتن و كوشتنی رۆژنامه‌نووسان و بێحورمه‌تی كردن به مافه‌كانی مرۆڤه‌وه .\nبه‌س دوو بنه‌ماڵه له‌م هه‌رێمه‌دا ئاگاداری گرێبه‌سته نه‌وتیه‌كانن ، نه په‌رله‌مان نه حكومه‌ت نه لایه‌نه سیاسییه‌كان – ته‌نانه‌ت حیزبه‌كانی ئه‌و دوو بنه‌ماڵه‌یه‌ش – ئاگایان له‌و گرێبه‌ستانه نیه ، بۆیه كوردستان كه نه‌وت ده‌فرۆشێت وه‌كو ئه‌وه وایه نه‌وت بكڕێت ، چونكه نه داهات دیاره به ژیانی خه‌ڵكه‌وه ده‌ربكه‌وێت كه‌چی له هه‌مان كاتدا قه‌رزێكی كه‌مه‌رشكێنیش هاتۆته سه‌رشانی نه‌وه‌ی ئێستاو داهاتووی هه‌رێم ، كه وه‌كو ده‌وترێت هۆی ئه‌م نهێنیی و ناشه‌فافیه‌ی گرێبه‌سته‌كان ده‌گه‌ڕێته‌وه بۆ ئه‌وه‌ی هه‌ندێ له‌و كۆمپانیایانه ته‌نیا په‌نجه‌ره‌ی كۆمپانیای تری وه‌كو جینێڵ ئێنرژی (Jinl Energy International Limited )ن كه یه‌كێكه له كۆمپانیا به‌هێزه‌كانی بنه‌ماڵه‌ی رۆچێڵدی جوله‌كه ، كه توانیویانه كۆنترۆڵی ئابووریی زۆرینه‌ی ره‌های وڵاتانی خۆرئاوا بكه‌ن و سیاسه‌ته ئابووریی و ستراتیژییه‌كانیشیان ئاراسته بكه‌ن . كه به‌پێی زانیاریی هه‌ندێ ناوه‌ندی میدیایی " دانه غاز " جگه له په‌نجه‌ره‌یه‌كی هه‌ڵخه‌ڵه‌تێنه‌ری ئه‌و كۆمپانیا جوله‌كه‌یه شتێكی تر نیه‌و زیاتر وه‌همه نه‌ك حه‌قیقه‌ت .\nدوای ئه‌وه‌ی ئۆباما ستراتیژێكی نوێی بۆ ئه‌مه‌ریكا دیاریكردووه ، بۆ كشانه‌وه‌ی له خۆرهه‌ڵاتی ناوه‌ڕاست و زیاتر گرنگیدان به خۆرهه‌ڵاتی ئاسیاو ئه‌مه‌ریكای لاتین و باشوور ، ئیداره‌ی نوێش هه‌ر هه‌مان سیاسه‌تی گرتۆته‌به‌ر ، ته‌نانه‌ت ترامپ – وه‌كو سه‌رمایه‌دارێك - ئه‌و بنه‌مایه‌ی كردۆته پێوه‌ر بۆ یارمه‌تیدانی هاوپه‌یمانه‌كانی ، له‌بری پشتیوانیی وڵاته‌كه‌ی ده‌بێ ئه‌و وڵاتانه تێچوونی ئه‌و پشتیوانیه بده‌نه حكومه‌تی ئه‌مه‌ریكا ، له ڤیدیۆیه‌كدا كه دۆناڵد ترامپ له پرێس كۆنفرانسێكی ساڵی 1988 دا ده‌رده‌كه‌وێت ، ئاماژه به‌وه ده‌دات كه پێویسته ئه‌مه‌ریكا له‌بری پاراستنی وڵاتێكی وه‌كو كوه‌یتدا بڕی 25% له داهاتی ئه‌و وڵاته وه‌ربگرێت ، چونكه به‌بێ ئه‌مه‌ریكا ناتوانێت خۆی بپارێزێت ، ئه‌مه ئه‌و كاته‌یه هێشتا دوو ساڵی ماوه عێراق كوه‌یت داگیر بكات ، له‌م رۆژانه‌شدا گرێبه‌سته زه‌به‌لاحه‌كانی ئه‌مه‌ریكا له‌گه‌ڵ سعودیه‌و وڵاتانی كه‌نداودا هه‌مان راستیی دووباره ده‌كه‌نه‌وه ، هه‌روه‌ها میدیای كۆریای باشوور له‌م رۆژانه‌ی رابردوودا باسیان له هه‌واڵێك كردووه كه به پێی ئه‌وه ئه‌مه‌ریكا داوای یه‌ك ملیار دۆلاری له كۆریای باشوور كردووه به‌رانبه‌ر به دامه‌زراندنی سیستمی دژه موشه‌كیی بۆ پاراستنی ئه‌و وڵاته له ئه‌گه‌ری هێرشی مووشه‌كیی كۆریای باكوور .\nئه‌مه‌ریكا له خۆرهه‌ڵاتی ناوه‌ڕاستدا ته‌نیا بۆ ئیسرائیل ئاماده‌یه هه‌موو یارمه‌تیه‌كی پێشكه‌ش بكات ، به‌ڵام پاشه‌كشه‌یه‌كی ئاشكرا به سیاسه‌تی ئه‌و وڵاته‌وه دیاره‌و ته‌نیا ده‌یه‌وێت ئیداره‌ی ئه‌و ململانێیه بكات ، كه ساڵانێكی دوورو درێژه به به‌رنامه‌و پلان جێبه‌جێی كردووه . جا بۆ ئه‌وه‌ی توركیای نوێی به‌هێز كه پێگه‌یه‌كی به‌هێزی ئابووریی له ناوچه‌كه‌و جیهاندا به ده‌ست هێناوه ، نه‌توانێت قوڵایی ستراتیژیی له‌گه‌ڵ سوننه‌ی شامدا به‌ده‌ست بهێنێت ، چونكه وه‌كو جاران فه‌رمانبه‌رداری سیاسه‌ته‌كانی خۆرئاوا نیه ، ئه‌مه‌ریكا بۆ پڕكردنه‌وه‌ی بۆشایی هێز له‌ناوچه‌كه‌دا ، به ئاگاداریی و ته‌نسیق له‌گه‌ڵ ئیسرائیلدا ئه‌و رۆڵه‌یان داوه‌ته رووسیا بۆ ئه‌وه‌ی هاوكێشه‌ی ململانێكه رابگرێت و نه‌هێڵێت بۆ هیچ لایه‌ك ساغ ببێته‌وه ، ئه‌ویش به لێدانی سوننه تا ئه‌وه‌نده بێهێز ببێت كه نه‌توانێت زاڵ ببێت به‌سه‌ر به‌ره‌ی شیعه‌دا ، ئه‌مه‌ش هه‌مان ئه‌و قه‌یرانه‌یه كه هێنری كیسنجه‌ر له حه‌فتاكانی سه‌ده‌ی رابردوودا ئاماژه‌ی پێده‌كات ، كه نزیكه له نێوان ئه‌و دوو هێزه خه‌وتووه ( واته سوننه و شیعه ) دا ئه‌و جه‌نگ و ململانێیه به‌رپا ببێت ، كه خۆرئاوا ئه‌و كاته ئیداره‌ی قه‌یرانه‌كه به‌ڕێوه ببات .\nلێره‌دا بۆمان ده‌رده‌كه‌وێت كه بۆچی ئه‌مه‌ریكای ئۆباماو ترامپ هه‌ر یه‌ك سیاسه‌تیان هه‌یه ، له سه‌د رۆژی یه‌كه‌می ده‌سه‌ڵاتی ترامپدا ، ئاشتۆن كارته‌ر رایگه‌یاند " ئه‌و سیاسه‌ته سه‌ربازیی و ئه‌منیه‌ی ئیداره‌ی ترامپ له خۆرهه‌ڵاتی ناوه‌ڕاستدا به‌ڕێوه‌ی ده‌بات ، جگه هه‌ندێ گۆڕانكاریی رووكه‌شانه ، هه‌مان ستراتیژییه كه ئیداره‌ی ئۆباما بۆ ناوچه‌كه‌ی داڕشتووه " ، لێره‌دا به‌پێی ئه‌و رۆڵه‌ی كه به رووسیا دراوه ئه‌و وڵاته كاریگه‌ریی له‌سه‌ر سوریای ئه‌سه‌دو ئێران و عێراق و هاوپه‌یمانه‌كانیان هه‌یه ، به تایبه‌تی PKK و حیزبوڵڵای لوبنان ، ئه‌مه‌ریكاش له ساڵی 2014 وه تا ئه‌مڕۆ له عێراق و سوریا وه‌كو پشتیوانی ئه‌و هاوپه‌یمانێتیه‌ی دیمه‌شق و تاران ده‌ركه‌وتووه‌و سه‌ره‌ڕای به‌زاندنی گشت هێڵه سووره‌كان له‌لایه‌ن رژێمی به‌شار ئه‌سه‌دو هاوپه‌یمانه‌كانیه‌وه ، به‌ڵام به بیانووی داعشه‌وه چاوپۆشیی له هه‌مان كرده‌وه داعشیه‌كانی ئه‌و هاوپه‌یمانێتیه كردووه ، به به‌كارهێنانی چه‌كی كیمیاویشه‌وه ، توركیاش كه زانیی په‌یمانی ناتۆ پشتیوانیی لێ ناكات و به هیچ شێوه‌یه‌ك هاوكاریی ناكات بۆ سه‌قامگیریی ناو سوریا و شه‌پۆلی ئاواره‌كان بۆ ئه‌و وڵاته و دواتریش به پێی به‌ڵگه‌نامه‌كان ناوه‌نده خۆرئاواییه‌كان له پشتی كوده‌تا سه‌ربازییه‌كه‌ی ئه‌و وڵاته‌وه بوون ، زیاتر به‌ره‌و رووسیا هه‌نگاوی ناوه‌و لاپه‌ڕه‌یه‌كی نوێی له‌گه‌ڵدا هه‌ڵداوه‌ته‌وه ، رووسیاش له به‌رانبه‌ردا زۆر پێویستی به توركیا هه‌یه ، به تایبه‌تی وا پێشبینیی ده‌كرێت تا ساڵی 2023 قه‌باره‌ی بازرگانی هه‌ردوو وڵات له 100 ملیار دۆلار تێپه‌ڕێت ، بۆ ئه‌مه‌ش رووسیا ده‌یه‌وێت چه‌ند هه‌نگاوێك بگرێته به‌ر :\nیه‌كه‌م – راكێشانی توركیا وه‌كو پێگه‌یه‌كی گرنگی ســـــتراتیژیی له ناوچه‌كه‌دا ، ده‌سكه‌وتێكی زۆر گه‌وره‌یه ، كه ساڵانێكی زۆر یه‌كێك بوو له‌و وڵاتانه‌ی كه مه‌ترسیه‌كی گه‌وره‌ی له‌سه‌ر یه‌كێتی سۆڤیه‌ت و رووسیای فیدراڵ دروست كردبوو ، بۆیه له‌م هه‌لومه‌رجه‌دا هه‌ردوو وڵات بۆ په‌رپێدانی په‌یوه‌ندییه سیاسیی و ئابوورییه‌كانیان و وه‌ڵامدانه‌وه‌ی گه‌مارۆ رانه‌گه‌یه‌نراوه‌كانی خۆرئاوا به‌رانبه‌ریان پێویســــتیان به یه‌كتر هه‌یه .\nدووه‌م – رووسیا ده‌یه‌وێت – وه‌كو یه‌كه‌مین به‌رهه‌مهێنه‌ری گازی سروشتیی له جیهاندا – كۆنترۆڵی هێڵی نۆبۆكۆ بكات ، كه بڕیاره گازی سروشتیی وڵاتانی ناوچه‌كه به رێگه‌ی توركیادا بگه‌یه‌نێته ئه‌وروپا ، بۆ ئه‌وه‌ی وه‌كو ته‌نیا به‌رهه‌مهێنه‌ر بمێنێته‌وه‌و هه‌ركاتێ ویستی گوشار بخاته سه‌ر ئه‌وروپای خۆرئاوا بیكات. ئه‌ڵبه‌ته رووسیاش بۆ ئه‌وه‌ی له گوشاری هێڵی گازی سروشتی وڵاته‌كه‌ی كه به‌ناو ئۆكرانیادا تێده‌په‌ڕێت ، زۆر پێویستی به توركیایه بۆ ئه‌وه‌ی هێڵی دووه‌می بخاته گه‌ڕو ئه‌و كارته‌ش له ده‌ستی ئه‌مه‌ریكاو ئه‌وروپا ده‌ربهێنێت بۆ ئه‌مه‌ش له‌لایه‌ك هێڵی دووه‌می ناردنی گاز له رێگه‌ی ده‌ریای ره‌ش و توركیاوه به‌گه‌ڕ ده‌خات و له‌لایه‌كی تریشه‌وه ده‌یه‌وێت به گرێبه‌سته‌كانی وڵاتانی تری به‌رهه‌مهێنه‌ریش بخاته ژێر كۆنترۆڵی خۆیه‌وه ، به تایبه‌تیی ئێستا ئه‌و وڵاته ئاماده‌یی خۆی بۆ پڕكردنه‌وه‌ی بۆشایی ئه‌مه‌ریكا له ناوچه‌كه‌دا له رووی سیاسیی و سه‌ربازییه‌وه نیشانداوه‌ته‌وه .\nسێیه‌م – كوردستان وه‌كو سه‌رچاوه‌یه‌كی گه‌وره‌ی وزه‌ی نه‌وت و گاز له ناوچه‌كه‌دا و نزیكیی ئه‌م وڵاته له ئه‌وروپاوه ، وایكردووه كه چاوی رووسیای بكه‌وێته سه‌ر ، به‌ڵام ئه‌مه‌ش له دوای ئه‌وه‌ی په‌یوه‌ندییه‌كانی نێوان توركیاو رووسیا زۆر به‌ره‌و پێشه‌وه چوون ، كه دیاره پارتی دیموكراتی كوردستان كه چه‌ندین ساڵه كۆنترۆڵی گرێبه‌سته‌كانی نه‌وتی كردووه‌و له سه‌نگه‌ری سیاسه‌ته‌كانی توركیادایه ، وه‌كو پاشكۆیه‌كی سیاسه‌ته‌كانی ئه‌و وڵاته ئه‌م گرێبه‌سته نوێیه‌ی له‌گه‌ڵ كۆمپانیا رووسیه‌كه‌دا واژۆ كردووه ، هه‌روه‌ها یه‌كێتی نیشتمانیی كوردستانیش كه سه‌ر به سه‌نگه‌ری تارانه له‌م سه‌نگه‌ربه‌ندییه‌دا و ئێرانیش هاوپه‌یمانی رووسیایه له ناوچه‌كه‌دا ، له‌م هه‌نگاوه‌دا له‌گه‌ڵ پارتیدا یه‌كده‌گرنه‌وه‌و تاران و ئه‌نكه‌ره ماده‌م گرفتیان نیه له په‌یوه‌ندییان له‌گه‌ڵ مۆسكۆدا ، پارتی و یه‌كێتیش گرفتیان نابێت له‌م گرێبه‌سته‌دا . هه‌ر بۆیه ده‌بینین سه‌رۆكی حكومه‌ت و جێگره‌كه‌ی كه نوێنه‌ری دوو بنه‌ماڵه‌و دوو حیزبی ده‌سه‌ڵاتداری كوردستانن له پشته‌وه‌ی مێزی واژۆ كردنه‌كه‌وه راوه‌ســـــتاون و میدیای هه‌ردوو پارته‌كه‌ش وه‌كو یه‌ك رووماڵی رووداوه‌كه ده‌كه‌ن !!\nبه‌ڵام كاتێ رووسیا كۆنترۆڵی بازاڕی نه‌وتی كوردستان بكات له ده‌رهێنان و دۆزینه‌وه‌ی بازاڕ و فرۆشتنی نه‌وت و گازیدا ، ئایا تا نه‌وت و گازی خۆی وه‌ستابێت و بیه‌وێت بیانكاته كارتی گوشار له‌سه‌ر ئه‌وروپا رێگه ده‌دات وزه‌ی كوردستان ببێته هۆكارێكی سه‌قامگیریی ئابووریی هه‌رێمی كوردستان ؟ ئایا مێژووی كۆمپانیا مۆنۆپۆڵه‌كانی جیهانی سه‌رمایه‌داریی ئه‌وه‌یان نه‌سه‌لماندووه كه ئه‌وان ته‌نیا به‌دوای به‌رژه‌وه‌ندیی خۆیاندا گه‌ڕاون و هه‌میشه گه‌لانی خاوه‌ن نه‌وت و گازیان له سامانی خۆیان بێبه‌شكردووه ؟ كۆمپانیا خۆرئاواییه‌كان له ئێران و عێراقدا روونترین نمونه‌ن بۆ چه‌وساندنه‌وه‌ی گه‌لانی ئه‌م ناوچه‌یه‌و تا ئه‌وان كۆنترۆڵی ده‌رهێنانی نه‌وت و گازیان ده‌كرد ، بژێوی خه‌ڵك له خراپترین حاڵدا بوو ، ته‌نانه‌ت ئه‌وان به كوده‌تاكانیان به‌سه‌ر حكومه‌ته جه‌ماوه‌ریی و دیموكراتیه‌كاندا هۆكاری ناسه‌قامگیریی سیاسیی بوون ، كه ئێمه ئێستا له هه‌رێمی كوردستاندا ده‌بینین ئه‌و كۆمپانیایانه رۆڵێكی خراپ ده‌گێڕن له‌وه‌دا كه دیموكراسیی و ده‌سه‌ڵاتی دامه‌زراوه‌یی نه‌چه‌سپێت و به‌ناوی پشتیوانیی له دیموكراسیی و مافی مرۆڤه‌وه گرێبه‌ست له‌گه‌ڵ ده‌سه‌ڵاتی ناشه‌فاف و گه‌نده‌ڵ و كوده‌تاچیدا ده‌كه‌ن ، ئه‌مه رۆژ له دوای رۆژ زیاتر ده‌بێت و مه‌ترسیه‌كی گه‌وره له‌سه‌ر داهاتووی سیاسیی هه‌رێم دروست ده‌كات ، كه بێباكیی بێ منه‌تیی ده‌سه‌ڵاتداران به‌رانبه‌ربه جه‌ماوه‌رو هێزه سیاسییه‌كان له‌و راستیه‌وه سه‌رچاوه‌ی گرتووه!!


مەسیح عەلی نژاد، بۆ باوکی ڕوحوڵڵا زەم: دایکی ڕامین حوسێن‌پەناهی و دایکی فەرزاد کەمانگەر وتیان گوڕێک نییە هەتا لە سەری بگرێین\n12:30 - 26 سەرماوەز 2720\nمەسیح عەلی‌نژاد ڕۆژنامەنووس و چالاکی مافی مرۆڤ لە نامەیەکدا، بۆ باوکی ڕوحوڵڵا زەم نووسیوویەتی: "ناتوانم حاشا لەو جلوبەرگە کە لە بەرتدایە بکەم کە بە تەواوی هەستمەوە لێی بێزارم، چوونکوو ئەو جلوبەرگە وەبیرهێنەرەوەی ڕەنج و ناڕاحەتی و خەفەتە، کە حکوومەتێکی مرۆڤ‌کوژ، بە هەمان عەبا و قەبا، بە سەر ئێمەیدا، سەپاندووە".\nئەو ڕۆژنامەنووسە لە درێژەدا، نووسیوویەتی: "کاتێک لە سەر گۆڕی کوڕەت گریای، دلم ئاگری گرت و لە تەواوی ئەو ساڵانەدا، کە بۆ ئەو دایک و باوکانەی کە لە سەر گۆڕی کوڕەکانیان لە سەر و سینگی خۆیان دەدا، تۆ گریاوی؟ یان تەنیا لە کاتی مردنی "مەولا"کەت ڕوحوڵڵا گریاوی؟ کورەکەت بە خۆشەویستیی ڕوحوڵڵا خومەینی، بە ڕۆحی‌ئەڵڵا ناودێر کرد، بەڵام ئەویش بوو بە قوربانیی هەمان ڕوحوڵڵا کە لەمێژ ساڵە بە دانی فتوا، ڕۆژنامەوانەکانیان خنکاندووە و پێنووسەکەیان شەکاندووە و سەری زۆرێک لە نووسەرانیان لە ژێر خاک کردووە."\nلە بەشێکی دیکەی نامەی ئەو چالاکەی مافی مرۆڤەدا هاتووە: "ئێوە لە نێو هەموو ئەو باوکانەدا کە کۆڕەکەیان لەلایەن کۆماری ئیسلامییەوە لە دار دراون، چەند خۆش شانس بوون کە خزمە هاوبیرەکانتان لە دەزگای دادوەری،هەلی دوایین چاوپێکەوتنی لەگەڵ کورەکەتییان پێداون، دەزانی تەنیا سێ مانگ پێش بوو کە نەوید ئەفکاری بە بێ ئەوەیکە هەلی دوایین چاوپێکەوتنی لەگەڵ باوک و دایکی پێبدرێت، بێبەزیانە لە دار درا."\nمەسیح عەلی‌نژاد هەروەها نووسیووتی: "ئاغای زەم بۆچی بۆ شوێنی دوور بڕۆین، دایە شەریفە دەناسی؟ کوڕەکەی "ڕامین حوسێن‌پەناهی" لە سێدارە درا، هەلی دوایین چاوپێکەوتن پێشکەشتان، دایە شەریفە لە گرتە ڤیدیۆپیەکدا، چاوی لە من و تۆ کرد ڕایگەیاند: "ئەسلەن گۆڕێک بوونی نییە کە لە سەری بگرێم" واتە هەلی گریانیان لە سەر گۆڕی کوڕەکەی هەم لە دایە شەریفە و هەم لە دایکی فەرزاد کەمانگەر و زۆرێک لە دایکانی دیکە ئەستاند. تەنانەت بەوانیان ڕانەگەیاند کە جەنازەی کوڕەکانیان لە کوێ ئەسپەردە کراوە. لە تەواوی ئەو ساڵانە ئێوە لە نووسینگەی کارەکەتان خەریکی خزمەت بە سیاسەتی فەرهەنگی ـ سیاسییەکان و ئەو حکوومەتە قەتڵە بوونە و هەلی چاوپێکەوتنی دەرد و ڕەنجی ئەو دایک و باوکانەتان، بە خۆتان نەدا، بەڵام ئەو دەرد و ڕەنجە بەردەرگای ماڵی ئێوەشی گرتەوە."\nئەو ڕۆژنامەوان و چالاکە مافی مرۆیی هەروەها نووسیوویەتی: "ئێستا کە ئەو داخ و دەردەتان ناسیووە، ئەو جلوبەرگە کە بۆ خەڵکی ئێران نیشان دەرد و ڕەنجە لە بەری خۆتان داکەنن، جلوبەرگێگ کە نیشانەی لە داردان، درۆکردن و دزیکردنە لە بەرتان داکەنن، هەڵبەت بە جلوبەرگ نییە، بەڵام لابردنی ئەو جلوبەرگە، دڵ هەڵکەنین لەو نیزامیە زوڵم و زۆردارە ئاسانتر دەکات، خەڵک ئیتر ئەو حکوومەتەیان ناوێت، ئیتر تەنیا خەڵک ناگریەت بەڵکوو ناڕەزایەتی دەردەبرێت."


گۆڤاری (كولتور مه‌گه‌زین)ی ژماره دوو له كتێبخانه‌ی غه‌زه‌لنوس – كولتور مه‌گه‌زین\nBy كولتور مه‌گه‌زین\t On تشرینی دووهەم 27, 2017\nگۆڤاری كولتور مه‌گه‌زین ژماره دوو\nكڕینی هه‌ر ژماره‌یه‌كی (گۆڤاری كولتور مه‌گه‌زین) ی چاپ یارمه‌تیمان ده‌دات بۆ به‌رده‌وامبوون له‌چاپكردنی ژماره‌یه‌كی دیكه و پڕكردنه‌وه‌ی به‌شێكی بچوكی تێچوونی هه‌ردوو ماڵپه‌ڕه كوردی و ئینگلیزیه‌كه‌مان. هیوادارین له‌ڕێگه‌ی خۆشه‌ویستی ئێوه بۆ كولتور و فیكر و ئه‌ده‌ب و فێمنیزم و جێنده‌ر و هونه‌ری كوردی بتوانین به‌رده‌وام بین. نرخه‌كه‌ی گونجاوه له‌گه‌ڵ بارودۆخی ئه‌مڕۆدا.\nCulture Magazine 2\nخۆنیشاندان وەک جوگرافیایەک بۆ شاردنەوەی جەستەی ژنان …….. شارا تاهیر\nماسکەکانی حەرەمسەرای هاوچەرخ – به‌شی دووهه‌م ….به‌یان سه‌لمان\nدایکسالاری وەک ڕۆڵی ژن لەنێو مێژوودا …خه‌نده حه‌مید\nپرۆژەکەی شێلینگ، ڕۆمانێک سه‌باره‌ت ئۆرگازموسی مێ ….به‌كر عه‌لی\nزۆڵیزم، به‌ده‌عبابوون و كۆپیی شۆپی پاتریاركیه‌ت – به‌شی دووهه‌م …. ئیسماعیل حه‌مه‌ئه‌مین.\nسلۆته‌ردایك؛ ترامپ ئۆلیگاریشێكی كلاسیكه… له‌ئه‌ڵمانیه‌وه؛ ئیسماعیل حه‌مه‌ئه‌مین\nفەلسەفە چییە؟ ….. نه‌به‌ز سه‌مه‌د\nکوردایەتی و ئەدەب، سەرنجێکی سۆسیۆلوجی …. ئاكۆ قادر حه‌مه\nشاردنه‌وه‌ی هێماكانی مێینه – بوون، گفتوگۆ له‌گه‌ڵ ڕێزان به‌توله هۆزان مه‌حمود\nمەودای نێوان کاری دەستڕەنگینی و هونەر … ڕۆژگار موسته‌فا\nلەسەر ڕووباری ئیسار … فاروق هۆمه‌ر\nمن و شارەکان … هیوا قادر\nدەستم خۆش بێت خراپ ژیام … داستان به‌رزان\nبه‌رگی دووهه‌م: تابلۆیه‌ك له‌زنجیره تابلۆی ( ڕۆژی گوڵه مێخه‌ك –Tag der Nelke) – به‌هادین – ی هونه‌رمه‌ند.\nمیران جەنگاوەر؛ بازنەیەک، کە لەناو بازنەیەکی تردایە


فاکەڵتى پەروەردەى زانکۆى کۆیە ڕۆژى ژینگە بەرز ڕاگرت - Faculty of Education\nفاکەڵتى پەروەردەى زانکۆى کۆیە ڕۆژى ژینگە بەرز ڕاگرت\nposted 17 Apr 2014, 12:50 by Dilan Rostam [ updated 17 Apr 2014, 13:00 ]\nڕاگرى فاکەڵتى پەروەردە: لەبەر بەهێزى بابەتەکان و پێویستیان بۆ کۆمەڵگاکەمان سەرجەم سمینارەکان بەیەکەوە دەکرێنە پەرتوکێک بۆ ئەوەى زیاتر سوودیان لێوەربگیرێت. بەمەبەستى بەرز راگرتنى ڕۆژى ژینگەى کوردستان فاکەڵتى پەروەردەى زانکۆى کۆیە بەئامادەبوونى د. کاوە مەحمود وەزیرى ڕۆشنبیرى حکومەتى هەرێمى کوردستان و شێخ چاپوک قائمقامى شارى کۆیە و د. جەواد فەقآ عەلى یاریدەدەرى سەرۆکى زانکۆ بۆ کاروبارى کارگێڕى و دارایى و د. سەعید ساڵح ڕاگرى فاکەڵتى پەروەردەو ڕاگرەکانى دیکەى فاکەڵتیەکانى زانکۆى کۆیە و نوێنەرى حکومى و حزبیەکانى شارى کۆیەو مامۆستاو خوێندکارانى زانکۆ ڕۆژى سێشەممە 15/4/2014 چەندین چالاکى جۆراوجۆرى ئەنجامدا.\nسەرەتاى چالاکییەکە کاژێر 9ى بەیانى پێشانگاى پاشکۆى پاشماوەى ژینگەى لە گۆرڕەپانى زانکۆ کرایەوە کە چەندین پاشماوەى بەکارهێنراوى لەخۆ گرتبوو، هاوکات لەهەمان شوێن شانۆگەری (باهەمومان تاتە برایم بین) لە لایەن تیپی شانۆی کویە پێشکەشکراو ڕێزلێنانى فاکەڵتى پەروەردە لەلایەن ڕاگرى فاکەڵتى پێشکەشیان کرا لەبەرامبەر خزمەتکردنیان بە ژینگەى کوردستان.\nکاژێر 9،5 لە هۆڵى سەرکایەتى زانکۆى کۆیە پێشانگاى بەشى باخچەى ساوایانى فاکەڵتى پەروەردەو پێشانگایەکى وێنەیى کرانەوە، کە چەندین وێنەى دروستکراوى پاشماوەى ژینگەیى لەخۆ گرتبوو کە سەرجەمیان لە پاشماوەکانى ژینگەوە لەلایەن خوێندکارانى بەشەکەوە سوودیان لێوەرگیرابوو.\nکاژێر 10ى بەیانیش دەستکرا لە پێشکەشکردنى بەرنامەکانى وۆرکشۆپ، سەرەتاش ڕاگرى فاکەڵتى پەروەردە وتەیەکى پێشکەشکرد کە تیایدا مەبەستەکانى وۆرکشۆپەکەى دەستنیشان کرد هەروەک هەوڵەکانى فاکەڵتى لەچەند ساڵى ڕابردوو خستەڕوو کە لەڕۆژى ژینگەدا چالاکى جۆراوجۆرى ئەنجامداوە، دواتر وتارى سەرۆکایەتى زانکۆى کۆیە لەلایەن د. جەواد فەقى عەلى خوێندرایەوە هەروەها وتارى قائمقامى کۆیە و وتارى وەزیرى ڕۆشنبیرى پێشکەشکران، کە سەرجەمیان تیشکیان خستە سەر مەترسیەکانى پیسبوونى ژینگەو خستنەڕووى ڕێگەچارەى خۆ ڕزگارکردنى مرۆڤ لەم کارەساتە مەترسیدارە.\nلەبڕگەیەکى دیکەى دەسپێکى وۆرکشۆپە ڕێزلێنانى فاکەڵتى پەروەردە پێشکەشى ئەو بەڕێزو لایەنانە کرا کە ڕۆڵى هەبووە لە پاراستنى ژینگەى کوردستان ئەوانیش هەریەکە لە (م. عەبدولڕەحمان سدیق و د. د.عەتیە حەمە سەعید، حاکم سەمەد محەمەد سەرۆکی دەستەى ژینگەى کوردستان و م.فازیل شەوڕۆ).\nسەر لەبانى هەمان ڕۆژ چەند سمینارێک پێشکەشکرا سەرەتاش سمینارى کێشە ژینگەییەکان لەلایەن م. عەبدولڕەحمان سدیق، دواتریش سمینارى نایلۆن و کاریگەرى لەسەر تەندروستى مرۆڤـ لەلایەن د.عەتیە حەمە سەعید هەروەها سمینارى Solar Panels for Domestic Hot Water Supply) لەلایەن ئەندازیار کاوە مام یەحیا و سمینارى کاریگەرى پیشەسازی لەسەر پیسبوونی ژینگە لەلایەن د.ئەحمەد جەلیل ئیسماعیل و سمینارى The Feasibility of Biodiesel Production From Animal Fats To Prevent Environmental Pollution: A Case Study of Koya Slaughterhouse) لەلایەن م. ڕێبوار کرمانج و سمینارى ژینگەى چیاى باواجى لەلایەن رزگار فقێ سلیم پێشکەشکرا لەسەرجەم ئەم سمینارانەدا بە داتاو ژمارە مەترسیەکانى پیسبوونى ژینگە خرانە ڕوو ئەمە جگە لەوەى پێشکەشکاران چەندین وێنەى زیندوویان خستەڕوو کە وێنەکان خۆیان باسیان لەم دیاردەیە دەکرد، دواى پێشکەش کردنى هەر سمینارێکیش گفتوگۆى چڕ لەلایەن ئامادەبوانەوە ئەنجامدەدرا. لە پەیوەندیەکیشدا د. سەعید ساڵح ڕاگرى فاکەڵتى پەروەردە پێى ڕاگەیاندین لەبەر بەهێزى بابەتەکان و پێویستیان بۆ کۆمەڵگاکەمان سەرجەم سمینارەکان بەیەکەوە دەکرێنە پەرتوکێک بۆ ئەوەى زیاتر سوودیان لێوەربگیرێت.\nدواى نیوەڕۆى هەمان ڕۆژیش لەلایەن فەرمانگەکانى شارەوانى کۆیە و بەڕێوەبەرایەتى هاتوچۆى کۆیە دوو سمینار پێشکەشکران لە سمینارى یەکەمدا کە لەلایەن گلێنە جەواد پێشکەشکرا تیشکى خستە ڕێژەى سەوزایى لەشارى کۆیەو ئەو هەوڵانەى شارەوانى کۆیە خستویەتى ڕوو بۆ سەوزکردنى شارەکە، لە سمینارى دووەمیشدا تیشک خرایە مەترسیەکانى ئۆتۆمبێل و شێوازى لێخۆڕینى ئۆتۆمبێل و کاریگەریان لەسەر پیسبوونى ژینگە.\nکاژێر 3،5 ئێوارەش سمینارى با لەگەڵ گیانداران ئاشتببینەوە لەلایەن م. فازیل شەوڕۆ پێشکەشکرا کە لەسمنارەکەدا تیشکى خستە سەر ئەوەى مرۆڤ لەگەڵ گیانداران شاشت بکرینەوەو خۆشەویستیان بۆ گیانداران هەبێت، ئەوە جگە لەوەى لەناو سمینارەکەدا چەندی بڕگەى جۆراوجۆرى لە خۆ گرتبوو لە پێشکەشکردنى گۆرانى وتن و خوێندنەوەى هۆنراوەکانى هەرەیەکە لە نالى و قوبادى جەلیزادەو شێرزاد حەسەن لەلایەن خوێندکارانى چرۆى نمونەیى.\nشایانى باسە بەهۆى زۆربوونى ژمارەى دانیشتوان و فڕێدانى پاشماوەکان و لەئەنجامى پێشکەوتنى زانست و تەکنەلۆژیا بەتایبەتى پیشەسازە گەورەکان و زۆربوونى ژمارەى ئۆتۆمبێل، لەساڵى 1972 ڕێکخراوى نەتەوە یەکگرتووە‌کان لە (ستۆکهۆڵم)ى پایتەختى سوید ڕێکەوتى 5/6 هە‌موو ساڵێکى تەرخان کرد بۆ ڕۆژى جیهانى ژینگە، لەدواى ئەم ڕۆژەوە لە زۆربەى وڵاتانى جیهان چالاکى و کۆنفرانس و وۆرک شۆپ و بەرنامەى هۆشیارکردنەوەى ژینگەیى و هەڵمەتى نەمام چاندن دەست پێدەکات. ڕۆژى ژینگە لە کوردستان هاوکاتە لەگەلڕ یادى کیمیابارنى دەڤەرى بالیسان و شێخ وەسانان، کە ڕژێمى بەعس لە 16/4/1987 کیمیابارانى کرد، بۆیە پەرلەمانى کوردستانیش ئەم ڕۆژەى وەکو ڕۆژى ژینگەى کوردستان هەڵبژارد بۆ پاراستنى ژینگە.


شانۆی سەرشەقام دەروازەیەكی میللی بۆ بەرجەستەكردنی خەمی خەڵك\n23/06/2018 727 جار خوێندراوه‌ته‌وه\nشانۆی سەرشەقام لە كوت یەكێكە لە سەرچاوەكانی داهێنانی شانۆیی‌و دەروازەیەكیشە بۆ رەخنەگرتن‌و راستكردنەوەی واقیع بەجیاوازی دەركەوتنەكانی‌و دوور لە مقەستی رەقیب.\nلە شەقامی زیفاف كە دەكەوێتە بەرامبەر روباری دیجلە لە ناوەڕاستی شاری كوت (180 كم لە باكووری بەغدا) كە چەندین بازاڕ‌و گازینۆی تێدا بڵاوبووەتەوە‌و رەنگەكان تێكەڵ بە ریتمی بازاڕكەران دەبێت، هەردوو شانۆكار محەمەد ئەمارە‌و جەلال شاتی پاشنیوەڕۆی هەموو رۆژانی هەینی دەگەنە ئەو شوێنە، ئامادەكردنی شوێنی نمایشەكە‌و پێداویستییەكانی سەرخستنی‌و ئەنجامدانی راهێنانی پێشوەخت، چالاكی هەفتانەی ئەمارە‌و شاتین بەر لە نمایشە شانۆییەكەیان لەناوەڕاستی شەقامەكەدا.\nنمایشەكە جێگای خۆی لە دڵی ئەو تەماشاكەرانەدا دەكاتەوە كە وردە وردە ژمارەیان روو لەزیادبوون دەكات‌و گیانێكی نوێیان پێدەبەخشێت، ئەو بەهرە شانۆییانە پەناگەیان شەقامە كە شێوازێكی نوێی هونەری یاخود ئەوەی پێی دەوترێت شانۆی سەرشەقام بەرجەستە دەكەن.\nهەموو هەفتەیەك تیپە شانۆییەكان لە كوت بیرۆكەی شانۆگەرییەك نمایش دەكەن كە لە واقیعەوە وەرگیراوە، ئەو شانۆگەرییەش كە پەیامنێری "نیقاش" ئامادەی بوو بەناونیشانی "ئەو خۆزگانەی بەدینایەن" بوو، پاڵەوانەكانی دوو گەنج بوون، ئەوانیش عەلی‌و مەحمودن، رووداوەكانی دراماكەش باس لەوە دەكەن كە هەردوو پاڵەوانەكە دەرچووی كۆلیجی یاسای زانكۆی واستن‌و ماوەی پێنج ساڵە هاوڕێی یەكترن.\nعەلی گەنجێكی رەشبینە‌و لەڕووی دەروونییەوە زۆر تێكچووە، چونكە دەرفەتی كارێكی شیاوی دەستنەكەوتووە، چەندە تەمەنیشی بەرەو هەڵكشان بچێت، ئەوەندەی تر ئومێدی بەدەستهێنانی دامەزراندنی حكومی كەم دەبێتەوە، بەڵام چێرۆكی ئەو زۆر لە مەحمودی هاوكاری جیاوازە كە دوای دەرچوونی لە زانكۆ هاوسەرگیری لەگەڵ كچێكدا كرد كە دوو ساڵ لەخۆی بچووكترە‌و بە بەرێوەبەری نووسینگەی باوكی كچەكە دامەزرا كە پۆستێكی باڵای حكومی هەیە.\nژیانی عەلی بە خنكان لە دەریا كۆتایی دێت، ئەویش دوای ئەوەی بڕیاری كۆچی نایاسایی دەدات بۆ دەرەوەی نیشتمان تا بەدوای گوزەرانێكی باشتردا بگەڕێت، دیالۆگی شانۆگەرییەكە تاڕادەیەكی زۆر خوێندنەوەی بۆ واقیعی تاڵی عێراق‌و ئەو قەیرانە سیاسی‌و كۆمەڵایەتی‌و دەروونیانە بەرجەستە كردووە كە دەرئەنجامی ئەو حاڵەیەتەیە كە نووسەری سیناریۆكە بە "دەرهاویشتەی پشككاری سیاسی قێزەون" ناوی دەبات.\nئەزموونی شانۆی سەرشەقام یەكێكە لەو ئەزموونە هونەرییە نوێیانەی مۆركێكی میللییان هەیە‌و خەریكە باڵ بەسەر واقیعی عێراقدا دەكێشێت، نمایشەكانی شانۆی سەرشەقامیش یەكێكن لەو چالاكییە جۆراوجۆرانەی شەقامی رۆشنبیری شارەكە هەموو رۆژانی هەینییەك بەخۆوەی دەبینێت، جەماوەریش بەپێوە تەماشای نمایشەكان دەكەن‌و كارلێكیان لەگەڵ دەكەن، شانۆكارانیش لەڕێی ئەو نمایشانەوە هەوڵ دەدەن رەخنە لە دیاردە كۆمەڵایەتی‌و سیاسییەكان بگرن.\nوەك هونەرمەندی شانۆكار محەمەد ئەمارە دەڵێت شانۆكارانی واست بەو دەقە شانۆییانەیان كە دەتوانن كاریگەری لەسەر وەرگر دابنێن، دەخوازن "نەهامەتییەكانی خەڵك دەربخەن‌و رەخنە لە هەندێك لەو دیاردە كۆمەڵایەتی‌و سیاسییانە بگرن‌و راستیان بكەنەوە كە عێراقییەكان بەدەستیانەوە دەناڵێنن".\nئەمارە كە لەگەڵ هاوكارەكانیدا هەوڵ دەدەن لەڕێی نمایشەكانی شانۆی سەرشەقامەوە بگەنە توێژە جیاجیاكانی كۆمەڵگە، بە "نیقاش"ی وت: "نمایشەكانی شانۆی سەرشەقام بوونەتە مایەی رەزامەندی‌و خۆشحاڵی هەموو خەڵك، بەتایبەتی كە بەشێوەیەكی بوێرانە رەخنە لە هەندێك دیاردە‌و شكستی حكومەت دەگرن كە پەیوەندی راستەوخۆیان بە ژیانی عێراقییەكانەوە هەیە".\nسەبارەت بە سروشتی ئەو بابەتانەش كە دەقەكانی شانۆی سەرشەقام لە كوت لەخۆی دەگرێت، دەڵێت: "هەموو شتێك مایەی رەخنە لێگرتن‌و راستكردنەوەیە، هەر لە ئەدای حكومەتەوە تا دەگاتە هەندێك بڕیاری جێمشتومڕی ئەنجومەنی نوێنەران، ئەمە جگە لە هەندێك دیاردەی كۆمەڵایەتی".\nئەمارە بەدەم خوێندنەوەی هەندێك دەقی شانۆییەوە وتی: "ئەو نمایشانەی لەسەر شەقام پێشكەش دەكرێن خاڵی نین لە پانتاییەكی بەرفراوانی هونەر‌و داهێنان، بەتایبەتی كە كارلێكی راستەوخۆ لەگەڵ جەماوەر بوار دەڕەخسێنێت بۆئەوەی راستەوخۆ هەڵسەنگاندن بۆ نمایشەكە بكرێت".\nتیمەكە بەبێ ریكلام‌و پروپاگەندەی پێشوەخت، هەفتانە دەست بە نمایشكردنی شانۆگەرییە جیاجیاكانی دەكات، نمایشكردنی شانۆگەرییەكان بەشێكە لە بەرنامەیەكی رۆشنبیری هەمەجۆر كە لەلایەن "شەقامی رۆشنبیری دیجلە"وە رێكدەخرێت كە ئەویش بەم دواییانە لەلایەن دەستەبژێرێك لە رۆشنبیرانی پارێزگاكەوە كراوەتەوە، كتێب فرۆشتن‌و كۆڕی گفتوگۆی شیعری‌و نمایشی شانۆیی، كۆمەڵێك بەرنامەی رۆشنبیری هەمەجۆرن كە هەفتانە لە شەقامی رۆشنبیریدا رێكدەخرێن.\nتوێژە جیاجیاكانی شاری كوت پەرۆشی ئامادەبوون‌و كارلێكی بەردەوامن لەگەڵ ئەو نمایشە شانۆییانەی بەبێ پێشەكی میوانانی شەقامەكە بۆخۆیان رادەكێشن، هاوكات ئەندامانی شانۆی سەرشەقام رۆڵێكی گەورە دەگێڕن بەتایبەتی كە ئامادەبووان باوەڕیان بە دڵسۆزی‌و نیازپاكی شانۆكارانی پشت ئەو جۆرە هونەرە هەیە.\nچەند تیپێكی شانۆیی بەسەرە نمایشە شانۆییەكانیان پێشكەش دەكەن كە ئازاری یەك نەوەی تەواو لەخۆیاندا چڕدەكەنەوە‌و سەرجەمیان بابەتی كۆمەڵایەتی‌و سیاسی‌و ئابووری چارەسەر دەكەن وەك بێكاری‌و گرنگی بەشداریكردن لە هەڵبژاردن‌و ئەو دیاردانەی دەرهاویشتەی پشككاری تایفین كە حكومەتە یەك لەدوای یەكەكانی عێراقیان لەسەر بنیات نراوە، لەگەڵ چەند بابەتێكی دیكەی لەو شێوەیە.\nسەرەڕای ساكاری پێداویستییەكانی سەركەوتنی ئەم جۆرە نمایشانە، هەڵسوڕێنەرانیان خوازیارن لە ئایندەدا سەركەوتنێكی گەورە‌و كارلێكێكی مەزنیش بەخۆوە ببینن، چونكە یارمەتیدەرن لە گواستنەوەی ئازارەكانی جەماوەر‌و چارەسەركردنی خاڵە نەرێنییەكانی.\nلەبارەی گرنگی شانۆ‌و رۆڵی لە زیادكرنی هۆشیاری میللی، هونەرمەندی شانۆكار جەلال شاتی پێیوایە كە "پەیامێكی مرۆڤانە‌و هۆشاریە‌و ئەركی ئەوەیە بەرٍێگای جیاواز بگاتە جەماوەر، رەنگە شانۆی سەرشەقامیش نزیكترین ئەو رێگایانە بێت".\nشاتی كە بە رەخنەگرتنی توندی لە ئەدای حكومەت ناسراوە، بە "نیقاش"ی وت:"شانۆ لە باشترین ئەو هونەرانەیە كە رەخنە لە كێشەكانی پەراوێزخستن‌و دزینی پارەی گشتی‌و دیاردە كۆمەڵایەتی‌و سیاسیەكانی دیكە دەگرێت‌و راستیان دەكاتەوە، ئەو كێشانەش نەهامەتییەكانی خەڵك پوخت دەكەنەوە‌و پەیوەندی راستەوخۆیان بە ژیانیشیانەوە هەیە".\nشانۆی سەرشەقام یان ئەوەی پێی دەوترێت خۆڕسك، ئەدایەكی شانۆییە لە دەرەوەو لە شوێنە گشتیەكاندا نمایش دەكرێت بەبێ ئەوەی جەماوەرێكی دیاریكراو دەستنیشان بكات‌و دەكرێت لە ناوەندی بازاڕ‌و شوێنی وەستانی ئۆتۆمبێل‌و شوێنەكانی كاتبەسەربردندا بێت وەكو باخچەكان‌و سوچی شەقامەكان.\nلەلایەن خۆیەوە دكتۆر هادی عەباس حەسون مامۆستای رەخنەی شانۆیی لە زانكۆی واست پێی وایە گرنگترین خاڵ لەم جۆرە هونەردا "سڕینەوەی ماوەی نێوان جەماوەر‌و تیمی شانۆییەكەیە".\nدەشڵێت: "دەكرێت شانۆی سەرشەقام دەرفەتێك بێت بۆ پەرەپێدانی بەهرەی شانۆكاران‌و فێریان بكات چۆن جەماوەر رادەكێشن‌و كارلێك لەگەڵ ناوەرۆكە جیاجیاكانی شانۆی سەرشەقام دەكەن". روونیشیكردەوە كە "شانۆی سەرشەقام رووبەرێكی بەرفراوانی ئازادی لەخۆدەگرێت".


هه‌فته‌یه‌ك كه ڕابوورد |\nHome بیروڕا ناوخۆیی ئاڵنگاریی هه‌فته‌یه‌ك كه ڕابوورد\non: كانونی یه‌كه‌م 27, 2017 In: ئاڵنگاریی, بیروڕا, ناوخۆییNo Comments\nڕه‌نگه سه‌یر بێت، به‌ڵام هیچ ده‌روازه‌یه‌ك نییه كه بتوانێت ئه‌و یاخیبوونه‌ی ڕۆژانی ١٨ تا ٢٠ی مانگی ١٢ی ٢٠١٧ له پارێزگای سلێمانی و گه‌رمیان و ڕاپه‌ڕین و هه‌ڵه‌بجه پێناسه بكات. ئه‌و پارت و گرووپانه‌ش كه پشتیوانییان لێ كرد، خۆیان خسته به‌رده‌م تاقیكردنه‌وه‌یه‌ك كه ئاسان نییه لێی ده‌ربچن.\nله‌م هه‌فته‌یه‌دا گۆڕان زۆر شتی له ده‌ست دا، كه له هه‌مووی گه‌وره‌تر پۆستی سه‌رۆكی په‌رله‌مانی كوردستان بوو. ئه‌گه‌ر سه‌رۆكی په‌رله‌مان، پێش ئه‌وه‌ی له‌ژێر كاریگه‌ریی فه‌یسبووكدا، په‌رله‌مان ڕاده‌ست بكات، ده‌كرا خه‌ڵك هیوای زیاتر له‌سه‌ر جووڵه‌ی ئۆپۆزسیۆن هه‌ڵبچنێت.\nگریمانی ئه‌وه دابنێن كه سه‌رۆكی په‌رله‌مان له جیاتی جێهێشتی پۆسته‌كه‌ی، داوای كۆبوونه‌وه‌ی په‌رله‌مانی بكردایه و له‌وێ له‌سه‌ر ئایینده‌ی سیاسیی هه‌رێمی كوردستان بڕیاری بدایه. بزووتنه‌وه‌ی گۆڕان ئه‌گه‌ر بزووتنه‌وه‌یه‌كی سیاسه‌توان بوایه، پێش ئه‌وه‌ی ڕۆژی ١٨ی مانگ بۆ یاخیبوون په‌سه‌ند بكات، ده‌بوو له‌گه‌ڵ هاوپه‌یمانی بۆ دیموكراسی و كۆمه‌ڵ، بزووتنه‌وه و یه‌كگرتووی ئیسلامی، بابه‌تی ڕووخاندن و درووستكردنی كابینه‌ی نوێی یه‌كلا بكردایه‌ته‌وه.\nبه‌ڵام گۆڕان نه‌ك ئه‌مانه‌ی نه‌كرد، به‌ڵكو كارته‌كانی له ده‌ست دا و ڕێگه‌ی بوون-به-ئۆپۆزسیۆنی گرته به‌ر. ئۆپۆزسیۆنبوون، نه ئه‌م هه‌موو هاتوهاواره‌ی ده‌وێت و نه ئه‌م هه‌موو خوێن و قوربانییه.\nكۆمه‌ڵ به‌ره‌و ئه‌وه ده‌ڕوات به‌رگه دینییه‌كه‌ی بگۆڕێت به به‌رگێكی چاكه‌خواز بێ ئه‌وه‌ی بناغه‌ی كۆمه‌ڵایه‌تیی بۆ دانابێت، بۆیه ئه‌م هه‌وڵه‌ش ناچێته گیرفانی به‌تاڵی مووچه‌خۆرانی هه‌رێمه‌وه و ته‌نیا چه‌ند كورسییه‌ك بۆ حزبه‌كه ده‌پارێزێت. وه‌كو گۆڕان، كۆمه‌ڵیش پێشوه‌خته نه‌یتوانی ئه‌و هاوپه‌یمانێتییه بۆ ڕووخاندنی كابینه‌ی حكومه‌ت درووست بكات و زه‌مینه‌ی خه‌باتێكی مه‌ده‌نی توندوتۆڵ دابڕێژێت.\nهاوپه‌یمانی بۆ دیموكراسی و دادپه‌روه‌ری:\nپێگه‌ی سه‌رۆكی قه‌واره‌كه به‌ته‌نیا، له ناوبانگ و ته‌واوی قه‌واره‌كه گه‌وره‌تره. هه‌ر ئه‌مه‌شه وای كردووه ئه‌م هاوپه‌یمانێتییه عومری درێژ نه‌بێت، چونكه ئه‌وانه‌ی دڵیان به كردار خۆشه، چاوه‌ڕوانن سپێده‌یه‌ك به‌رهه‌م ساڵح بگه‌ڕێته‌وه ماڵه گه‌وره‌كه و جڵه‌وی یه‌كێتیی نیشتیمانیی كوردستان و چاكسازیی حزبی و حكومیی بگرێته ده‌ست. ئه‌م فاكته‌ره وای كردووه ئیسلامگه‌راكانی ناو هاوپه‌یمانی، به دوودڵییه‌وه له داهاتووی خۆیان بڕوانن و درێغی نه‌كه‌ن له هیچ هه‌وڵێك كه به‌رهه‌م ساڵح به دابڕاویی له یه‌كێتیی بهێڵێته‌وه.\nهاوشێوه‌ی ١٧ی شووبات، هانده‌ری خۆپیشانده‌ران بوو به‌ڵام نه‌یتوانی ئه‌و هاندانه بگۆڕێت بۆ كردار، بۆیه كه‌فوكوڵی یاخیبوونه‌كه‌یان زۆر به خێرایی دامركایه‌وه.\nجگه له‌م چوار گرووپه، به‌شێكی (یه‌كگرتوو، په‌كه‌كه، چه‌پ و ڕادیكاڵه ئیسلامییه‌كان) به‌شدارییان له ڕووداوه‌كاندا كرد. زانیاریی وردیش له‌به‌ر ده‌ست هێزه ئه‌منییه‌كانی سنووری سه‌وز دابین كراوه كه تێوه‌گلانی به‌شێك له ڕێكخستنه تایبه‌ته‌كانی پارتی له به‌شێك له‌و ئاژاوانه‌دا ده‌سه‌لمێنێت، به‌تایبه‌ت ئه‌و كاتانه‌ی هه‌ڵكوتراوه‌ته سه‌ر باره‌گا حكومی و حزبییه‌كان و موڵكوماڵی تایبه‌ت و گشتی له‌م سنووره سووتێنراون. پارتی دیموكراتی كوردستان ئه‌گه‌ر به به‌رنامه ئه‌م كاره‌ی كردبێت، ویستوویه‌تی به زووترین كات كاردانه‌وه‌ی سه‌ربازیی یه‌كێتیی بۆ ڕووداوه‌كان ده‌سته‌به‌ر بكات و به هۆی به‌ئه‌منیكردنی یاخیبوونه‌كانه‌وه، ئه‌گه‌ری خۆپیشاندانی جه‌ماوه‌ریی دژی حكومه‌ت و پێگه‌ی بنه‌ماڵه‌ی بارزانی له ده‌سه‌ڵاتدا، له‌ناو به‌رێت؛ به هه‌مان ڕێگه كه به‌شار ئه‌سه‌د له سوریا كردی.\nسه‌رباری یاریزانه جیاوازه‌كان، به‌ڵام هه‌فته‌ی كه ڕابوورد، هه‌فته‌ی ته‌قینه‌وه‌ی ناخێكی تووڕه بوو به‌رامبه‌ر ئه‌و سه‌ركردایه‌تییه‌ی كه سه‌ربه‌خۆیی كوردستانی له ڕیفراندۆمێكی نه‌زۆركدا پووچه‌ڵ كرده‌وه و سه‌رباری برسێتی و بێخزمه‌تی، شكستی كه‌رامه‌تی نه‌ته‌وه‌ییشی بۆ گه‌له‌كه‌مان به دیاری هێنا.


ئەو خواردن‌و خواردنەوانەی زیاتی تەندروستی-یان بۆ ددانەكان هەیە\n604 جار خوێندراوه‌ته‌وه\nبەپێی لێكۆڵەرانی زانكۆی كاڵج، بەكارهێنانی هەندێك خواردنەوەی غازی لەماوەكانی ژەمی خواردن بۆ ماوەیەكی دوورو درێژ مەترسی خورانی ددانەكانتانی بەدوادا دێت.\nلێكۆڵەران لەو لێكۆڵینەوەیەدا، كە 30 كەسی تووشبوو بە خورانی ددانەكانیان خستە ژێر لێكۆڵینەوەوەو دەریخست بەكارهێنانی ساردی ڕجێمی، یان چای میوەیی لە مەودای نێوان ژەمەكانی خواردندا مەترسی تیاچوونی ددانەكان لە 11% زیاتر دەكات.\nهەروەها چیپسە سركەدار و خوێدارەكانیش لە نموونەی ئەو خۆراكیانەن، كە پڕ لە ئاستێكی بەرزی ئەسیدن و دەتوانن ببنەهۆی لەنێوبردنی سافایی بەشی سەرەوەی ددان.\nپزیشكانی ددان هۆشداری دەدەن، كە خواردنەوەی ئەسیدی وەك چای میوەیی، یان گوشینی لیمۆ لەئاودا لەمەودای نێوان ژەمە خواردنەكاندا یەكێك لەخراپترین كاریگەرییەكان لەسەر بەشی سەرۆی دداندا دەبێت.\nلێكۆڵینەوەكە دریدەخات ئەو كێشەیە بە خواردنی نەستەلەكان زیاتریش دەبێت، كە بەوتەی لێكۆڵەڕان، هەندێك خواردنەوەی وەك ئاوی میوەكان، شەربەت، چای میوە، خواردنی ساردی ڕجێمی و غازدار و ئاوی تامدار هەموویان ئەسیددارن و دەتوانن ببنە هۆی خورانی ددان و تیاچوونی.


نووسەر بەو کەسە دەوترێ کە بەرھەمێکی نووسراو یان چاپکراوی ھەب\nپێڕستی نووسەرانی سەدەی بیستەمی فەڕەنسا\nپێڕستی نووسەرانی سەدەی نۆزدەیەمی فەڕەنسا\nⓘ نووسەر بەو کەسە دەوترێ کە بەرھەمێکی نووسراو یان چاپکراوی ھەبێت ، نووسەریش چەند لایەنێک دەگرێتەوە لەوانە نووسەری مێژوویی ، نووسەری چیڕۆک ، نووسەری چاند و ھونەر ، ..\nرۆنێ دۆمال، ١٩٤٤–١٩٠٨، شاعیر، ڕەخنەی ئەدەبی، نووسەر و دراماتورژی مۆریس بلۆنشۆ، ٢٠٠٣–١٩٠٧، ڕۆماننووس و ڕەخنەی ئەدەبی ژان-ژۆزێف راباریڤێلو، ١٩٣٧–١٩٠١، شاعیر ئیرێن ئاموا، ١٩٩٤–١٩٠٦، شاعیر و ڕۆماننووس ئاندرێ پیەر دو مۆندیارگ، ١٩٩١–١٩٠٩، نووسەر ئاندرێ مالرۆ، ١٩٧٦–١٩٠١، نووسەر و سیاسەتوان ژۆرژو لەمبوور، ١٩٧٠–١٩٠٠، نووسەر و شاعیر ریمون کۆنو، ١٩٧٦–١٩٠٣، ڕۆماننووس، شاعیر و دراماتورژی سیمۆن ڤێی، ١٩٤٣–١٩٠٩، فەیلەسووف ژوولێ روا، ٢٠٠٠–١٩٠٧، نووسەر ئانتوان دۆ سانت ئێگزوپێری، ١٩٤٤–١٩٠٠، نووسەر، شاعیر و فڕۆکەوان گابریێل روا، ١٩٨٣–١٩٠٩، نووسەر ژان دوستا، ١٩٩٣–١٩٠٩، نووسەر و مێژووناس رۆبێر مێرل، ٢٠٠٤–١٩٠٨، ...\nئۆژێن سو، ١٨٥٧–١٨٠٤، نووسەر الکسی دو توکویل ١٨٥٩–١٨٠٥ پرۆسپێر مێریمێ، ١٨٧٠–١٨٠٣، نووسەر، مێژووناس و شوێنەوارناس ڤیکتۆر ھوگۆ ١٨٨٥–١٨٠٢ جۆرج ساند ١٨٧٦–١٨٠٤ کلۆد تیێ، ١٨٤٤–١٨٠١، ڕۆماننووس ژوول ئامێدێ باربێ دارڤیلی، ١٨٨٩–١٨٠٨، ڕۆماننووس، وتارنووس، ڕەخنەی ئەدەبی و ڕۆژنامەوان ئەلیکساندر دووما باوک ١٨٧٠–١٨٠٢ ژێرار دو نێرڤال، ١٨٥٥–١٨٠٨، شاعیر، شانۆنووس و ڕۆماننووس شارلو لاسەیی، ١٨٤٣–١٨٠٦، شاعیر و ڕۆماننووس شارلو ئۆگووستان سانت بێڤ، ١٨٦٩–١٨٠٤، نووسەر، شاعیر و ڕەخنەی ئەدەبی ئۆگووست ئانیسێ بورژوا، ١٨٧١–١٨٠٦، شانۆنووس ئێدگار کینێ، ١٨٧٥–١٨٠٣، نووسەر و مێژووناس ئالوازیووس بێرتران، ١٨٤١–١٨٠٧، شاعیر، شانۆ ...\nبورجی سی ئێن بورج یان تاوەرێکی پەیوەندی و چاودێری کۆنکریتییە بە بەرزی ٥٥٣.٣ مەتر. لە ساڵی ١٩٧٦ لە ناوەڕاستی تۆرۆنتۆی کەنەدا دروست کراوە. ئەم بورج لەسەر زەویەکانی ھێڵی ئاسنینی پێشووی کەنەدا دروست کراوە، بۆیە ناوەکەشی خوازرایە کە کورتکراوەی ە. کاتی خۆی ھاوبەشگای ھێڵی ئاسنینی کەنەدی ئەم زەویانەی بەناوی ھاوبەشگایەکی خانووبەرەی کەنەدی کرد بەناوی. بورجی سی ئێن خاوەنی ژمارەی پێوانەیی یەکەم بوو لەسەر ئاستی جیھان بۆ بورج بەرزەکان کە ماوەی ٣٢ ساڵی خایاند تاوەکو ساڵی ٢٠٠٧ کاتێک بورجی خەلیفە لە دوبەی دروست کرا نازناوەکەی لێ سەندرایەوە. دوای دروستکردنی چەندین بورجی بەرزتر لە جیھاندا، ئێستا لە ڕێزبەندی ...\nناسر خەسرەو یا ناسێر خوسرۆ قوبادیانی بەلخی ، شاعیر و فەیلەسووف و گەشتیاری ئێرانی بوو. لە شاری قوبادیانی بەلخ لە دایک بووە و لە یەمینگای بەدەخشان کۆچی دوایی کردووە. ئەو لە زۆربەی زانستەکانی هزری و ڕیویی ئەو کاتەی خۆی وەک فەلسەفە و ماتماتیک و پزیشکی و مۆسیقا و ئەستێرەناسی و خواناسی لێهاتوو بووە.\nپەرتووکی محەممەد یان بە ناوی تەواوی پەرتووکی محەممەد: ئەو سەربازانە کە لە باشووری ڕۆژھەڵات شەڕیان کردووە دەپەیڤن ، کتێبێکی نادیرە ماتەر نووسەری تورکی تورکیایە. لەم کتێبە کە یەکم جاڕ لە ساڵی ١٩٩٩ چاپ کراوە، لەگەڵ ٤٢ سەبازی ھێزە چەکدارەکانی حکۆمەتی تورکیا ھەڤدەپەیڤرێت کە لە نێوانی ساڵەکانی ١٩٨٤ ھەتا ١٩٩٨ لە باری نا ئاسایی لە ھەرێمی ئاناتۆلیای باشووری ڕۆژھەڵات خزمەتی سەربازییان کردووە. بەدوای ئەوەی کە لە ساڵی ١٩٩٩ نۆسخەی چوارەمی کتێبەکە بە چاپ گەیشتەوە، فەرمانی قێخە کردنی دەربرا و لە بازار کۆکرا. دۆسیەی ئەم کتێبە لە ساڵی ٢٠٠١ بەسترا و نووسەر و پەخشانگای کتێبەکە لێبوردراون. نۆسخەی پێنجەمی پەرت ...\nنادیرە ماتەر لە ساڵی ١٩٤٩ لە شاری سۆکە لە پارێزگای ئایدین لە ڕۆژاوای تورکیا لە دایک بوو. بەدوای دەرچوون لە ئەکادیمیای خزمەتە کۆمەڵایەتییەکان وەکوو کارمەند خەریکی کار بوو. ھەتا ساڵی ١٩٨١ وەکوو ڕۆژنامەوان چالاک بوو و بۆ ڕۆژنامەکانێک وەکوو یەنی ئاسیر، نۆکتا، تەمپۆ و سۆکاک کە لە ئیزمیر چاپ دەکرێت دەنووسیو. لە ساڵی ١٩٩١ ھەتا ٢٠٠٠ ھەواڵنێر و نوێنەری سرویسی ئینتێرپرێس IPS بوو. نادیرە ماتەر دامەزرێنەر و ڕاوێژکاری تۆڕی پەیوەندییەکانی سەربەخۆی بیا.نێت بووە. ئەو لەگەڵ تایفون ماتەر زەواجی کردووە. نادیرە ماتەر بۆ کتێبێک کە لە ژێر ناوی پەرتووکی محەممەد نووسیوە دادگایی کرا و دواتر لێبوردرا. نادیرە ماتەر ...\nساسان سپنتا نووسەر بوو لە بوارەکانی زمانەوانی ، ئەدەب و مۆسیقای ئێرانی. دەستی کرد بە ژەنینی کەمانچە لەگەڵ ئارمیک گورگین و پاشان لەگەڵ عەلینەقی وەزیری، ڕووحوڵڵا خالەقی، ئەبولحەسەن سەبا و مەحموود تاجبەخش بەردەوام بوو.\nبێرسا ماریا جولیا لوتز ئاژەڵناس، سیاسەتمەدار، دیپلۆماتکاری بەڕازیلی بوو، لوتز بووە کەسێکی پێشڕەو لە ھەردوو جوڵانەوەی فێمینیزمی و جوڵانەوەی مافەکانی مرۆڤ، کەسێکی گرنگ بوو بۆ مافەکانی ژنان لە دەنگدان لە بەڕزایل، و نوێنەری وڵاتەکەی بوو لە کۆنفڕانسی نەتەوە یەکگرتووەکان لەسەر ڕێکخراوە نێودەوڵەتییەکان، بە واژوو کردن و تۆمارکردنی ناوی خۆی لەوێ، جگە لە کارە سیاسییەکانی، ژینگەناس بوو لە مۆزەخانەی نێودەوڵەتی بەڕزایل کە تایبەتمەند بوو لە بواری بۆقە ژەھراوییەکان


چۆن له‌رۆژنامه‌وانی زه‌رد گه‌یشتوویت؟ – Knwe.org\nسەرەکی » ئاراستە » چۆن له‌رۆژنامه‌وانی زه‌رد گه‌یشتوویت؟\nچۆن له‌رۆژنامه‌وانی زه‌رد گه‌یشتوویت؟\n– مێژووی سه‌رهه‌ڵدانی ئه‌م جۆره‌ی رۆژنامه‌وانی\nرۆژنامه‌وانی زه‌رد Yellow Journalism یاخود رۆژنامه‌ی جاز Journalism jass یان رۆژنامه‌ی میللی، به‌و رۆژنامه‌و میدیایانه ده‌ڵێن كه‌كاریان وروژاندنی رای گشتییه و ناونانی ئه‌م جۆره‌ی رۆژنامه‌وانی به‌زه‌رد بۆ سه‌ده‌ی نۆزده‌یه‌م(1895-1898) ده‌گه‌ڕێته‌وه كاتێك شه‌ڕی راگه‌یاندن له‌نێوان جۆزیف پۆلیتزر له‌رۆژنامه‌ی (نیویۆرك ورڵد) و ویلیام راندۆڵف هیرست له‌رۆژنامه‌ی نیویۆرك جۆرناڵ سه‌ریهه‌ڵدا، كه تیایدا هه‌ردو رۆژنامه‌كه له‌وروژاندنی پرسه گرنگ و هه‌ستیاره‌كاندا په‌نایان بۆ ئاماژه جنسیه‌كان ده‌برد ئه‌ویش به‌مه‌رامی سه‌رنجڕاكێشانی خوێنه‌ران و پڕفرۆشی رۆژنامه‌كانیان.\nتایبه‌تمه‌ندی و خه‌سڵه‌ته‌كانی\nتایبه‌تمه‌ندیه‌كانی ئه‌م جۆره له‌رۆژنامه‌وانی له‌م چه‌ند خاڵه‌دا كۆبوونه‌ته‌وه:\n-1 زیاتر پشت به پروپاگه‌نده‌و زیاده‌رۆیی و هه‌واڵی نادروست و ئاوه‌ژووكراو ده‌به‌ستێت.\n-2 زیاتر گرنگی به‌بڵاوكردنه‌وه‌ی هه‌واڵی ئابڕوچونه‌كان و تاوان و توندوتیژی و سێكس و وروژاندن ده‌دات بێ ئه‌وه‌ی گوێ به لێكه‌وته‌كانی بدات.\n-3 یاری به‌مانشێت و ناونیشانه‌كان ده‌كات تاوه‌كو سه‌رنجی خوێنه‌ر به‌لای خۆیدا رابكێشێت.\n-4 ئه‌و وێنانه‌ی كه بۆ هه‌واڵه‌كان به‌كاری ده‌هێنێت دروستكراون و له‌راستیه‌وه دوورن.\n-5 په‌نابردن بۆ نوكته‌و گاڵته‌وگه‌پ ئه‌ویش له‌پێناو دوورخستنه‌وه‌ی خوێنه‌ران له فاكتی ژیانیان.\n-6 داهێنانی كه‌سێه‌تی دروستكراو بۆ ئه‌وه‌ی له‌ڕوو به‌ڕووبوونه‌وه‌ی حكومه‌ت و كۆمه‌ڵگه‌دا به‌كاریان بهێنێت.\n-7 میدیای زه‌رد به‌پله‌ی یه‌كه‌م ئامانجی ده‌ستكه‌وتی داراییه هه‌ربۆیه ناچاره كه گۆڕانكاری له‌سروشتی هه‌واڵه‌كاندا بكات و پشت به‌ژاوه‌ژاوی میدیایی ببه‌ستێت.\nناونانی ئه‌م جۆره‌ی میدیا به‌زه‌رد چه‌ند راوبۆچوونێكی له‌سه‌ره هه‌ندێك ده‌ڵێن ناونانه‌كه بۆ ئه‌وه ده‌گه‌ڕێته‌وه كه بابه‌ته‌كانی رۆژنامه‌كه له‌سه‌ر كاغه‌زی زه‌رد چاپ ده‌كران ئه‌ویش له‌به‌ر ئه‌وه‌ی ئه‌و جۆره كاغه‌زه هه‌رزان به‌ها بوون به‌ڵام بۆچوونێكی تر هه‌یه كه ده‌ڵێت ناونانه‌كه ده‌گرێته‌وه بۆ ئه‌و كاریكاتێره‌ی كه له‌لایه‌ن نیگاركێش(پلاتۆن ریتچارد)ه‌وه كێشراوه‌و به‌رجه‌سته‌ی كه‌سایه‌تی منداڵێكی ره‌نگ و جلوبه‌رگ زه‌ردی كردوه كه به‌ناوی ئه‌و منداڵه‌وه به‌شێوه‌یه‌كی ته‌نز ئامێز تاوتوێی پرسه سیاسییه‌كان كراون، بۆچوونێكی تریش ده‌ڵێت ناوی رۆژنامه‌وانی زه‌رد په‌یوه‌ندی هه‌یه به رۆژنامه‌نووسی ئه‌مریكی (جۆزیڤ پۆلیتزه‌ر) كه له‌بواری رۆژنامه‌وانیدا شێوازێكی نوێی له‌كاركردندا داهێناوه كه‌تیایدا پشتی به‌هه‌واڵی كورت و بیرۆكه‌ی سه‌رنجراكێش به‌ستووه ئه‌ویش دوای ئه‌وه‌ی له‌ساڵی 1883دا رۆژنامه‌ی نیویۆرك ۆرڵدی كڕیوه‌توه. هه‌ر له‌سه‌ر ده‌ستی ئه‌ویش خه‌ڵاتی پۆلیتزه‌ر هاتوه‌ته ئاراوه كه‌ساڵانه له‌لایه‌ن زانكۆی كۆڵۆمبیا له‌نیویۆرك ده‌به‌خشرێته بواره‌كانی ئه‌ده‌ب و هونه‌رو رۆژنامه‌وانی.\nله‌ساڵی 1998 كۆمه‌ڵه‌ی رۆژنامه‌وانی ئازاد له‌ئه‌مریكا وه‌رزه نامه‌یه‌كی تایبه‌تی به‌بۆنه‌ی تێپه‌ڕیوونی یادی 115 ساڵه‌ی رۆژنامه‌وانی زه‌رد ده‌ركرد و تیایدا له‌راپۆرتێكیدا باسی له‌وه‌كردوه كه هه‌ندێك رۆژنامه له‌جیهاندا به‌زه‌رد تۆمه‌تبار كراون ئه‌ویش ته‌نیا له‌به‌ر ئه‌وه‌ی گه‌نده‌ڵی و دزی و تاڵانیان ئاشكراكردوه ئه‌مه جگه له ئاشكرا كردنی گه‌نده‌ڵی ئه‌خلاقی ده‌سه‌ڵاتدارو سه‌رمایه‌دار.\nرۆڵ و كاریگه‌ری رۆژنامه‌وانی زه‌رد\nمیدیای زه‌رد سه‌رباری لایه‌نه نه‌رێنی و ئه‌رێنییه‌كانی توانیویه‌تی كاریگه‌ری قوڵ له‌سه‌ر رۆژنامه‌وانی ئه‌مریكی به‌جێبهێڵێت و بگره له‌سه‌ر تاسه‌ری جیهانیشدا بووه‌ته دیارده.\nجۆزیف كامبڵ له‌كتێبی (Yellow Journalism: Puncturing the Myths, Defining the Legacies) كه ساڵی 2003 بڵاوكراوه‌ته‌وه ده‌ڵێت: رۆژنامه ئه‌مریكییه جددییه‌كان له‌سه‌ره‌تای سه‌ده‌ی بیست ویه‌كدا بوونه‌ته جۆرێكی متوربه‌كراو له‌رۆژنامه‌ی زه‌رد له‌وانه‌ش رۆژنامه‌كانی نیویۆرك تایمزو واشنتۆن پۆست كه‌هێرشی توندیان ده‌كرده سه‌ر رۆژنامه‌و میدیای زه‌رد.\nدیسان سه‌رباری ئه‌و په‌لامارو هێرشانه‌ی كه له‌لایه‌ن رۆژنامه ته‌قلیدیه‌كانه‌وه ده‌كرانه سه‌ر میدیای زه‌رد به‌ڵام ئه‌م جۆره‌ی رۆژنامه‌وانی توانی په‌لی خۆی بهاوێژێت و بڵاوبێته‌وه و دژایه‌تیكردنی میدیای زه‌ردیش له‌لایه‌ن رۆژنامه ته‌قلیدیه‌كانه‌وه بۆ ئه‌وه ده‌گه‌ڕێته‌وه كه توانای كێبڕكێكردنی ئه‌و جۆره‌ی میدیایان نیه به‌تایبه‌تیش له‌وروژاندنی هه‌واڵ و ده‌ستكراوه‌یی له‌خه‌رجكردنی پاره بۆ رۆژنامه‌نووسان و په‌یامنێره‌كانی بۆ ئه‌وه‌ی له‌زووترین ماوه‌دا زانیاری و هه‌واڵ بگه‌یه‌نن.\nئه‌وه‌ی سه‌یره كه هه‌میشه رۆژنامه‌و میدیای زه‌رد به‌هه‌ڵبه‌ستنی درۆو فریودان تۆمه‌تباره كه‌چی خودی ئه‌و جۆره له‌میدیا توانیویانه ئابڕووی زۆرێك له‌و به‌رپرسانه به‌رن كه له‌رێگه‌ی درۆكردنه‌وه ویستویانه ئامانجی هه‌ڵپه‌رستانه‌ی خۆیان په‌رده‌پۆش بكه‌ن.\nئه‌م جۆره‌ی میدیا پێیوایه هه‌واڵی رۆژنامه‌وانی ده‌بێت به‌ده‌ر له‌راستی و بابه‌تیانه‌ی زانیاریه‌كان له‌هه‌واڵی ئاسایی و مه‌ئلوف نه‌چێت بۆنموونه (پیاوێك سه‌گێك ده‌گه‌زێت) ئه‌مه شیاوی مانشێت و وروژاندنه نه‌ك پێچه‌وانه‌كه‌ی، هه‌روه‌ها ئه‌م جۆره‌ی رۆژنامه‌وانی گرنگیه‌كی زۆر به پرسی دیموكراسی و ئازادی ره‌ها ده‌دات بۆ ئه‌وه‌ی بتوانێت بره‌وی زیاتر به‌خۆی بدات له‌پێناو ده‌ستكه‌وتی زیاتردا\nرۆژنامه‌ی بیلدی ئه‌ڵمانی به‌نموونه\nله‌ئێستادا رۆژنامه‌ی بیلد (Bildzeitung) ی ئه‌ڵمانی له‌لایه‌ن هه‌ندێكه‌وه وه‌ك رۆژنامه‌یه‌كی زه‌رد لێیده‌ڕوانرێت هه‌روه‌ك نووسه‌رو رۆژنامه‌نووسێكی وه‌ك گۆنته‌ر ڤالراڤ، له‌هه‌فتاكانی سه‌ده‌ی رابردوودا ده‌ڵێت ئه‌م رۆژنامه‌یه ته‌نیا بۆ بڵاوكردنه‌وه‌ی پروپاگه‌نده‌ی مه‌به‌ستدارو چاندنی تۆوی شه‌ڕ كارده‌كات، له‌كاتێكدا هه‌ندێكی تریش پێیان وایه ئه‌م رۆژنامه‌یه رۆلێكی گرنگی چاودێریكردن ده‌بینێت و نابێت له‌لایه‌ن كۆمه‌ڵگه‌یه‌كی دیموكراسیه‌وه ده‌ستبه‌رداری ببێت.\nگێرهارد شرۆده‌ری راوێژكاری پێشووی ئه‌ڵمانیا ده‌ڵێت ئه‌و ته‌نیا پێویستی به رۆژنامه‌ی بیلدو بینینی ته‌له‌فیزیۆن هه‌یه بۆ ئه‌وه‌ی كاروباره‌كانی حوكمڕانی به‌ڕێوه‌به‌رێت، هه‌رچی( Hans Magnus Enzensberger) رۆشنبیری چه‌پڕه‌وی ئه‌ڵمانیشه رۆژنامه‌كه به‌شێوه‌یه‌كی ته‌نزئامێز به كارێكی ته‌واو هونه‌ری ناوده‌بات.\nئه‌م رۆژنامه‌یه رۆژانه 4ملیۆن تیراژ ده‌رده‌كات و پڕفرۆشترین رۆژنامه‌ی ئه‌ڵمانیاشه و له‌هه‌ندێك كاتیشدا تیراژه‌كه‌ی ده‌كاته 6ملیۆن.\nتابلۆیدو رۆژنامه میللیه‌كانی به‌ریتانیا\nله‌به‌ریتانیاش رۆژنامه‌كانی تابلۆید كه به‌رۆژنامه زه‌رده‌كان ناوده‌برێن به‌شێوه‌یه‌كی به‌ربڵاو له‌ئارادان به‌رده‌وام له‌هه‌وڵی بڵاوكردنه‌وه‌ی هه‌وڵ و زانیاری سه‌رنجڕاكێشدان به‌جۆرێك وه‌ك جۆن سنۆ، میدیاكار له‌كه‌ناڵی چواری ته‌له‌فیزیۆنی به‌ریتانیا ده‌ڵێت، رۆژنامه‌نووسانی تابلۆید به‌لایانه‌وه ئاساییه كه هه‌موو رێگه‌یه‌ك بگرنه به‌ر بۆ به‌ده‌ستهێنانی زانیاری بۆنموونه خۆیان ده‌كه‌نە كرێكارو به‌ناوی پێوانه‌كردنی گازەوە ده‌چنه نێو ماڵان و له‌نێو خۆڵ و خاشاكدا ده‌گه‌ڕێن و له‌رێگه‌ی به‌رتیله‌وه خه‌ڵك ده‌هێننه قسه‌كردن یاخود له‌رێگه‌ی كه‌سانی تایبه‌تمه‌نده‌وه چاودێری مه‌سج و په‌یوه‌ندیه ته‌له‌فۆنیه‌كان ده‌كه‌ن. رۆژنامه‌ی گاردیان، رۆژنامه‌ی (News of the World)وه‌ك رۆژنامه‌یه‌كی تابلۆید به‌نموونه ده‌هێنێته‌وه كه بڕی 1.6ملیۆن دۆلاری بۆ یه‌كلایی كردنه‌وه‌ی كه‌یسی چه‌ند كه‌سێك له‌ده‌ره‌وه‌ی یاسا خه‌رجكردوه كه مۆبایله‌كانیان هاككراون.\nبێگومان به‌ریتانیا ته‌نیا ده‌وڵه‌ته له‌جیهاندا بنه‌مای كێبڕكێكردنی بۆ رۆژنامه‌ی میللی و تابلۆیدا داناوه‌و ئه‌وه‌ش وایكردوه چه‌مكی وروژاندن ره‌واجی خۆی هه‌بێت.\nله‌م ساڵانه‌ی دواییدا هه‌ریه‌ك له‌رۆژنامه‌كانی گاردیان و ئۆبزه‌رڤه‌ری به‌ریتانی بڕیاریاندا ببنه رۆژنامه‌ی تابلۆید.\nهه‌ریه‌ك له‌ئه‌دریان بینگهام و مارتن كۆنبوی له‌كتێبی سه‌ده‌ی تابلۆید:رۆژنامه میللییه‌كان له‌به‌ریتانیا له1896ه‌وه تا ئیمڕۆ (Tabloid Century : The Popular Press in Britain, 1896 to the present) باس له‌وه ده‌كه‌ن كه‌چۆن خاوه‌ن رۆژنامه‌و سه‌رنووسه‌رو ژۆرنالیسته به‌رچاوه‌كان رۆڵی سه‌ره‌كییان هه‌بووه له‌دروستكردنی كۆمه‌ڵگه‌ی به‌ریتانی به‌تایبه‌تیش له‌سه‌ده‌ی بیسته‌مدا، هه‌روه‌ها ئاماژه‌یان به‌گرنگی رۆژنامه میللییه‌كان كردووه له‌وانه رۆژنامه‌ی (The Sun) كه به‌بێ دوو دڵی گاڵته‌وگه‌پ و ریكلامی دابینكردوه‌و گه‌نجانی ئازادی له‌رووی سێكسییه‌وه ئاراسته‌كردوه . له‌م كتێبه‌دا هه‌ردو نووسه‌ر باس له رۆژنامه‌كانی ده‌یلی میرۆر، زه سه‌ن، ده‌یلی هیرالد، ده‌یلی میل) ده‌كه‌ن كه‌هه‌ریه‌كه‌یان بوارێكی تایبه‌ت به‌خۆی هه‌ژموون كردوه‌و له‌ماوه‌ی سه‌ده‌ی بیسته‌مدا رۆڵ و كاریگه‌ریان له‌سه‌ر ژیانی سیاسی و كۆمه‌ڵایه‌تی به‌جێهێشتووه.\nهه‌روه‌ها رۆڵی وروژێنه‌ریان هه‌بووه له پروپاگه‌نده‌كردن له‌ماوه‌كانی جه‌نگدا ئه‌مه جگه له‌وه‌ی چاوپۆشیشیان نه‌كردوه له‌رووماڵكردنی رووداوه‌كانی هه‌ندێك ناوچه‌ی وه‌ك ئێرله‌نده‌ی باكوورو ململانێكانی كۆسۆڤۆ. ئه‌م رۆژنامانه توانیویانه ده‌رفه‌تی كار بۆ ستووننووسه‌كان ده‌سته‌به‌ر بكه‌ن ئه‌مه جگه له‌وه‌ی به‌زوویی بوونه‌ته خاوه‌نی ناوناوه‌بانگ.\nبیگومان له‌گه‌ڵ پاشه‌كشه‌ی رۆژنامه‌ی كاغه‌ز و سه‌رهه‌ڵدانی میدیای ئه‌له‌كترۆنی و فره‌ی سه‌كۆكانی بڵاوكردنه‌وه له‌تۆڕه كۆمه‌ڵایه‌تیه‌كاندا ده‌رفه‌تی ده‌ستكرانه‌وه‌ی زیاتری داوه‌ته ئه‌و رۆژنامه‌نووسانه‌ی كه خوازیاری بڵاوكردنه‌وه‌ی هه‌واڵی وروژێنه‌رو سه‌رنجڕاكێشن.\nمیدیای ئه‌له‌كترۆنی و مانشێته فریوده‌ره‌كان\nدیاره ئه‌م جۆره‌ی كاركردنیش له‌رۆژنامه‌وانی كوردیدا بوونی هه‌یه كه به ناونیشان و مانشێتی سه‌رنج راكێش خوێنه‌ر فریو ده‌ده‌ن، به‌ڵام كاتێك ده‌چیته نێو ناوه‌ڕۆكی هه‌واڵه‌كه‌وه ده‌بینین ناونیشانه‌كه ته‌نیا بۆگلدانه‌وه‌ی خوێنه‌ر بووه ئه‌گینا هیچ زانیاریه‌كی ئه‌وتۆت پێنابه‌خشێت و ئامانجی سه‌ره‌كی سایت و ئه‌كاونته‌كانیش بۆ ئه‌وه‌یه كه خوێنه‌ر راو بكه‌ن و له‌رێی سه‌ردانكردنی ئه‌وسایت و ئه‌كاونتانه ریكلامێكی بازرگانیت ده‌رخوارد بده‌ن و ئه‌وه‌ش بۆخۆی زیاتر بۆ به‌ده‌ستهێنانی قازانجی داراییه.\n-1 علی كنعان.2013 . الصحافه مفهومها وانواعها. دار المعتز للنشر والتوزیع.\n– الصحافه الصفرا‌ء . سلطه رقابیه أم للدعایه الكاذبه؟ https://www.dw.com/ar\n-2 د. منیرممدوح الشامی.صلاح محمد عبدالحمید.2012.الاعلام السیاسی.مٶسسة طیبه للنشر والتوزیع.القاهره.\n-3 د.نبیل راغب.2004. الصحافه الصفرا‌ء: الجذور والفروع. دار غریب – القاهره.\n-عبدالاله مجید. بریطانیا فی مواجهة الصحافه الصفرا‌ء. https://elaph.com


له‌گه‌ڵ ڕووداوه‌کاندا, ٠١ ی مانگی حه‌وت ٢٠١٧\nشه‌ممه ١ ی مانگی حه‌وت ٢٠١٧\nسەرەک وەزیری عێراق لە هەردوو سەردانەکەیدا لە هەوڵی بەدەستهێنانی پشتیوانی بووە لە ڕیاز و تاران بۆ هەڵمەتەکانی وڵاتەکەی لە شەڕی دژی تێرۆریزمدا، لە کاتێکدا هەر یەکێک لەو دوو وڵاتە پێناسەی جیاوازیان هەیە بۆ تێرۆریزم.\nلەگەڵ ڕووداوەکاندا: کاراکردنەوەی پەرلەمانی هەرێمی کوردستان و گومانی لایەنەکان\nبزووتنەوەی گۆڕان و کۆمەڵی ئیسلامی کاراکردنەوەی پەرلەمانی هەرێمی کوردستان بەو مەرجانەوە کە پارتی دیموکراتی کوردستان و یەکێتی نیشتمانی کوردستان لە کۆبوونەوە تایبەتەکەیاندا دایانناوە ڕەتی دەکەنەوە.\nلەگەڵ ڕووداوەکاندا: پرۆسەی سیاسی هەرێم لە پاش نەوشیروان موستەفا\nکەسایەتی خودی نەوشیروان موستەفا وەهای کردووە بەردەوام پرسیار لەسەر ئایندەی پرۆسەی سیاسی و ئایندەی بزووتنەوەی گۆڕانیش بکرێت.\nی مانگی پـێنج ١٨, ٢٠١٧\nئاکامه‌کانی هێرشی پاسەوانانی سەرۆکی تورکیا بۆ سه‌ر خۆپـیشاندەرانی کورد له واشنتن\nهێرشی پاسه‌وانه‌کانی باڵێۆزخانه‌ی تورکیا بۆ سه‌ر خۆپێشانده‌ره کورده‌کان نیگه‌رانی زۆری لێکه‌وتۆته‌وه. پرسیاره سه‌ره‌کییه‌که ئه‌وه‌یه که چۆن هێزی ئاسایشی وڵاتێکی تر ده‌توانێت هێرش بکاته سه‌ر هاووڵاتیانی ئه‌مه‌ریکایی له نێوخۆی ئه‌مه‌ریکادا و مافی ئازادی ڕاده‌ربڕینیان پێشێل بکات.\nلەگەڵ ڕووداوەکاندا: هەڵبژاردنەکانی ئێران لە سەنگی مەحەکدا\nزۆرێک لە چاودێر لەوبڕوایەدان بە گشتی هەڵبژاردنەکان و بە تایبەتیش هەڵبژاردنەکانی سەرۆکایەتی لە کۆماری ئیسلامی ئێراندا بەبێ کێشە و ئاڵۆزی نابن.\nی مانگی پـێنج ٠٤, ٢٠١٧\nلەگەڵ ڕووداوەکاندا: کورد لە هاوکێشە نوێیەکانی ڕۆژهەڵاتی ناوەڕاستدا\nزۆرێک لە سیاسییەکانی کورد باس لە ئەگەری گۆڕانکاریەکان لە ڕۆژهەڵاتی ناوەڕاستدا کردووە، بەڵام ناڵێن چۆن و چی دەبن.